title: Suomalainen runous

text: 1950-luvun modernismiksi nimetty kausi muistutti suomenruotsalaista modernismia. Tällä kaudella ei muodostunut kiinteää kirjailijaryhmää eikä erityistä ohjelmaa. 1950-luvun modernisteja olivat muiden muassa Helvi Juvonen, Eeva-Liisa Manner, Paavo Haavikko, Aila Meriluoto, Tuomas Anhava ja Bo Carpelan.


title: Suomalainen runous

text: 1960-luvulla runoudessa uudistuivat taiteelliset ilmaisukeinot vastareaktiona 1950-luvun modernismille: arkisemmat äänenpainot, kaupunkiympäristöön liittyvä kuvasto, poliittiset ainekset ja yleinen rosoisuus. Harvoille puhumisen sijaan vaadittiin ja ilmaistiin yhteisyyttä, päivänkohtaisuutta ja kantaaottavuutta. 1960-luvun "epäpuhtaaksi runoudeksi" kutsutun suunnan keulahahmo oli Pentti Saarikoski.


title: Suomalainen runous

text: 1970-luvulla poliittisen kirjallisuuden vastapainoksi alkoi syntyä luonto- ja mieterunoa (esimerkiksi Risto Rasa). Myös saamelaiskirjallisuutta alkoi ilmestyä (Nils-Aslak Valkeapää). Suomenkielisen ja ruotsinkielisen kirjallisuuden välinen raja alkoi hälvetä, kun suomenruotsalainen teos saattoi ilmestyä samaan aikaan sekä ruotsiksi että suomeksi. Runoudessa näkyi rock-vaikutteita ja pitkästä aikaa loppusointujakin. Uusia runoilijoita olivat muun muassa Sirkka Turkka, Arja Tiainen ja Arto Melleri.


title: Säästöpankkien Keskuspankki

text: Säästöpankkien Keskuspankki Suomi Oyj on suomalaisten Säästöpankkien kokonaan omistama talletuspankki.


title: Säästöpankkien Keskuspankki

text: Säästöpankkien Keskuspankin pääasiallisena tehtävänä on toimia Säästöpankkiryhmän keskusluottolaitoksena. Keskusluottolaitoksena Säästöpankkien Keskuspankki tukee Säästöpankkien varainhankintaa ja on mukana pankkien välisessä maksujenvälityksessä. Lisäksi Säästöpankkien Keskuspankki tarjoaa maksuliike-, talletus- ja verkkolaskupalveluja julkisyhteisö- ja suuryritysasiakkaille.


title: Säästöpankkien Keskuspankki

text: Säästöpankkien Keskuspankki Suomi Oy muodostui 18.4.2013 tehdyn yrityskaupan seurauksena. Tällöin suomalaiset säästöpankit (31) yhdessä ostivat Itella Oyj:ltä Itella Pankki Oy:n koko osakekannan. Muutoksen taustalla oli Säästöpankkien tarve turvata keskusluottolaitospalveluiden jatkuminen vuodesta 2015 eteenpäin. Keskusluottolaitospalveluja Säästöpankeille aiemmin tuottanut Aktia Pankki oli syksyllä 2012 ilmoittanut luopuvansa näiden palvelujen tuottamisesta. Samaan aikaan Itellan strategiseen muutokseen soveltui pankin omistuksesta luopuminen.


Diakonia-ammattikorkeakoulun opiskelijakunta – O’Diako on Diakonia-ammattikorkeakoulun opiskelijoita edustava lakisääteinen opiskelijakunta. Opiskelijakunta O’Diako voidaan katsoa perustetuksi vuonna 1998.


title: Diakonia-ammattikorkeakoulun opiskelijakunta

text: O’Diakon tehtävänä on muiden opiskelijakuntien ja -järjestöjen tapaan edustaa Diakin opiskelijoita, ajaa opiskelijoiden asioita sekä neuvoa ja palvella opiskelijoita monin tavoin.


text: Jäseniä opiskelijakunnalla on kaikilla ammattikorkeakoulun kampuksilla, Helsingissä, Porissa, Oulussa, Turussa sekä Pieksämäellä. Opiskelijakunnan toimisto sijaitsee Diakin Helsingin kampuksella.


text: O’Diakon organisaatioon kuuluvat edustajisto, hallitus, henkilökunta sekä eri paikkakunnilla toimivat jaostot.


text: O’Diako on saanut alkunsa rekisteröitynä yhdistyksenä, joka alun perin perustettiin toimimaan paikallisten opiskelijayhdistysten yhteistyöelimenä. Sen perustamiskirja on päivätty 6.3.1997. Ammattikorkeakoululain mukaisena opiskelijakuntana se on aloittanut vuonna 2007.


text: Jokaisella Diakin kampuksella toimii paikallinen jaosto. Nämä jaostot juontavat juurensa vanhoihin eri paikkakuntien opiskelijayhdistyksiin. Ne aloittivat toimintansa vuoden 2013 alussa. Jaostot huolehtivat opiskelijatoiminnan pyörittämisestä eri paikkakunnilla. Niiden vastuulle kuuluvat esimerkiksi paikallinen edunvalvonta, tutorointi sekä paikallisten tapahtumien järjestäminen.


text: O’Diakon hallituksen puheenjohtajat:


title: Gina Cigna

text: Gina Cigna (6. maaliskuuta 1900 – 26. kesäkuuta 2001) oli ranskalaissyntyinen oopperalaulaja, äänialaltaan sopraano. Hän oli ensimmäinen laulaja, joka levytti Giacomo Puccinin "Turandotin" nimiroolin. Hänellä oli laaja ohjelmisto, johon kuului muun muassa Monteverdin ja Richard Straussin rooleja.


title: Gina Cigna

text: Cigna syntyi Pariisissa, ja hänen oikea nimensä oli Genevieve. Hänen isällään oli italialaiset juuret. Cigna opiskeli pianonsoittoa Pariisin konservatoriossa Alfred Cortot'n johdolla. Sopraano Emma Calvé löysi Cignan, joka oli 26-vuotias, kun pääsi esiintymään Arturo Toscaninille La Scalassa. Hän lauloi Verdin ja Rossinin aarioita säestäen itseään pianolla. Hän sai välittömästi kiinnityksen. Cigna teki ammattimaisen debyyttinsä La Scalassa Freian roolissa Wagnerin "Reininkullan" esityksessä tammikuussa 1927. Tätä esitystä seurasi esiintyminen Elisabethin roolissa "Tannhäuserissa"; tämän esityksen jälkeen esiintyi ensimmäistä kertaa Norman roolissa. Hän tuli erityisesti yhdistetyksi tähän rooliin.


title: Gina Cigna

text: Cigna opiskeli "Toscan" nimiroolin sen kantaesittäneen Hariclea Darcléen johdolla. Hän oli mukana elvyttämässä Vincenzo Bellinin tuolloin unohdettua "La straniera" -oopperaa. Hänellä oli rooleja myös Verdin, Gounod'n, Gluckin, Catalanin, Mascagnin, Respighin, Janáčekin ja Gomesin teoksissa. Kansainvälisellä urallaan Cigna pääsi esiintymään Argentiinaan, Brasiliaan, Unkariin, Yhdysvaltoihin ja Yhdistyneeseen kuningaskuntaan. Hän teki Metropolitan-oopperan-debyyttinsä Aidan roolissa (1937) ja esiintyi ensi kertaa Covent Gardenissa 1933.


title: Gina Cigna

text: Vuonna 1981 Cigna sai Puccini-palkinnon "vuosisadan parhaana Turandotin esittäjänä".


title: Gina Cigna

text: Cignan uraa varjosti toinen maailmansota. Hän ei voinut poistua Italiasta, ja ura Metropolitan-oopperassa päättyi neljän kauden jälkeen. Hän oli vuodesta 1921 naimisissa Maurice Sensen kanssa. Tämän kuoltua Cigna meni uusiin naimisiin Mario Ferrarin kanssa. Vuonna 1947 hän joutui auto-onnettomuuteen matkalla esittämään Toscan roolia Vicenzassa. Hän kaatui esityksen jälkeen ja hänen todettiin kärsineen sydänkohtauksen. Tämä päätti Cignan uran laulajana, mutta hän työskenteli myöhemmin opettajana, jonka oppilaita olivat muiden muassa Elena Mauti Nunziata, Celestina Casapietra ja Maria Parazzini.


title: Blanca Fernández Ochoa

text: Blanca Fernández Ochoa (s. 22. huhtikuuta 1963 Madrid) on espanjalainen alppihiihtäjä, pujottelun olympiamitalisti. Myös hänen sisaruksensa Dolores, Francisco ja Juan Manuel ovat olympiatason alppihiihtäjiä, Francisco Espanjan ensimmäinen talvikisojen olympiavoittaja.


title: Blanca Fernández Ochoa

text: Blanca Fernández Ochoa sijoittui olympialaisten suurpujottelussa Lake Placidissa 1980 18:nneksi ja Sarajevossa 1984 kuudenneksi. Bormion MM-kilpailuissa 1985 hän oli suurpujottelussa yhdeksäs ja pujottelussa 14:s, Crans-Montanan MM-kilpailuissa 1987 pujottelussa ja suurpujottelussa viides, supersuurpujottelussa kymmenes.


title: Blanca Fernández Ochoa

text: Fernández Ochoa sijoittui Calgaryn olympialaisissa 1988 pujottelussa viidenneksi. Vailin MM-kilpailuissa 1989 hän oli pujottelussa neljäs ja suurpujottelussa seitsemäs. Hän sai Albertvillen olympialaisissa 1992 pronssia pujottelussa ja sijoittui 12:nneksi suurpujottelussa.


title: Blanca Fernández Ochoa

text: Fernández Ochoa sijoittui maailmancupin kokonaiskilpailussa neljänneksi kaudella 1987–1988, seitsemänneksi 1991–1992, kahdeksanneksi 1986–1987 sekä kymmenenneksi kausilla 1984–1985 ja 1990–1991. Pujottelun maailmancupissa hän oli kolmas kausilla 1990–1991 ja 1991–1992 sekä neljäs 1987–1988. Suurpujottelun maailmancupissa hän sijoittui kolmanneksi 1986–1987 ja viidenneksi 1987–1988, supersuurpujottelun maailmancupissa kolmanneksi 1987–1988. Hän voitti kaikkiaan neljä maailmancupin osakilpailua, sijoittui seitsemän kertaa toiseksi ja yhdeksän kertaa kolmanneksi.


title: Blanca Fernández Ochoa

text: Lähde: FIS


title: Scorpaenoidei

text: Scorpaenoidei on simppukalojen lahkoon (Scorpaeniformes) kuuluva kalojen alalahko.


title: Scorpaenoidei

text: Alalahkoon kuuluu 13 heimoa.


title: Cornwall River Kings

text: Cornwall River Kings on kanadalainen jääkiekkoseura, joka on kotoisin Cornwallista Ontariosta. Se pelaa LNAH-liigaa.


title: Assia Noris

text: Assia Noris (oik. Anastasia von Gerzfeld; 26. helmikuuta 1912 Pietari, Venäjän keisarikunta – 27. tammikuuta 1998 Sanremo, Italia) oli venäläissyntyinen Ranskassa kasvanut näyttelijä, josta tuli yksi maailmansotien välisen italialaisen elokuvan suurimmista naistähdistä.


title: Assia Noris

text: Norisin ensimmäinen elokuva oli Mario Bonnardin "Varastettu ääni" ("Tre uomini in frac") vuonna 1932. Hän näytteli Vittorio De Sican parina Mario Camerinin ohjaamissa romanttisissa komedioissa kuten "Darò un milione" (”Annan miljoonan”, 1936), "Il signor Max" (”Herra Max”, 1937) ja "I grandi magazzini" (”Tavaratalo”, 1939) ja myöhemmin myös aiheeltaan vakavammissa elokuvissa kuten Mario Soldatin "Dora Nelson" (1939) ja Renato Castellanin "Un colpo di pistola" (”Laukaus”, 1942). Toisen maailmansodan jälkeen Noris esiintyi vain kahdessa elokuvassa.


title: Fenakiitti

text: Fenakiitti on jalokivi, jonka kovuus on Mohsin asteikolla 8. Sen nimi tulee kreikan kielen sanasta "phenas", mikä merkitsee petturia, koska muinoin fenakiitti sekoitettiin kvartsiin. Se voi olla väritön tai keltainen, punasävyinen tai ruskea. Siinä on lasinkiilto ja viirut ovat valkoisia. Sitä hiotaan harvoin koruissa käytettäväksi. Fenakiitin rakenne on BeSiO.


title: Fenakiitti

text: Fenakiittia esiintyy pegmatiittiesiintymissä ja soraisissa jokien pohjissa. Sitä on löydetty Itävallasta, Venäjältä, Brasiliasta, Yhdysvalloista, Meksikosta, Sri Lankasta, Myanmarista, Tansaniasta ja Madagaskarilta.


title: Microsyodon

text: Microsyodon (nimen merkitys: "”pieni karjunhammas”") on sukupuuttoon kuollut permikaudella elänyt Dinocephalia-alalahkon terapsidisuku. Sukuun luetaan yksi laji "Microsyodon orlovi". Se oli Anteosauriaan kuuluva lihansyöjä.


title: Kylänmies

text: Kylänmies (tyyliteltynä #kylänmies) on rap-artisti Uniikin 29. marraskuuta 2013 julkaistu viides sooloalbumi.


title: Kylänmies

text: Albumin ensimmäinen single "Puita uuniin" julkaistiin 1. elokuuta 2013, mutta ainoastaan YouTubessa. Toinen single, "Pätkätöis", julkaistiin 27. syyskuuta 2013. Albumin nimessä käytetty #-merkki viittaa sosiaalisessa mediassa käytettävään hashtag-tunnisteeseen. Uniikki on luonnehtinut albumia myös perhealbumiksi, koska sillä esiintyy niin paljon vierailijoita.


title: Kylänmies

text: Albumi nousi Suomen virallisen listan sijalle 33.


title: Archaeosyodon

text:
Archaeosyodon (nimen merkitys: "”muinainen karjunhammas”") on sukupuuttoon kuollut keskisellä permikaudella elänyt terapsidisuku. Se kuuluu Dinocephalia-alalahkoon ja Anteosauridae-heimoon. Sukuun luetaan yksi laji nimeltä "Archaeosyodon praeventor".
"Archaeosyodon" oli lihansyöjä, jonka kallon pituus on noin 30 cm ja ruumin pituus todennäköisesti noin 1,5 metriä. Sen kallo oli verrattain korkea ja leveä takaosastaan ja silmäkuoppien yläosa ja kallon yläosa ovat paksua luuta, mikä saattaa viitata päänpuskemiskäyttäytymiseen. Lisäksi tämän terapsidin kulmahampaat ovat kaarevat ja lyhyehköt. "Archaeosyodon" tunnetaan yhdestä epätäydellisesti säilyneestä fossiloituneesta kallosta, mikä on löydetty Permin alueelta, Venäjältä.


title: Archaeosyodon

text: Cisneros "et al.", (2012):


title: Antimonioksikloridi

text: Antimonioksikloridi eli antimonikloridioksidi (SbOCl) on epäorgaaninen antimonin yhdiste. Ainetta käytetään pääasiassa muiden antimoniyhdisteiden valmistukseen.


title: Antimonioksikloridi

text: Antimonioksikloridi on huoneenlämpötilassa valkoista kiteistä ainetta, joka ei liukene veteen. Kuuma vesi hydrolysoi sen. Yhdiste liukenee eräisiin orgaanisiin liuottimiin kuten bentseeniin ja kloroformiin, minkä perusteella antimonioksikloridilla on sidoksessaan kovalenttista luonnetta.


title: Antimonioksikloridi

text: Antimonioksikloridia valmistetaan laimentamalla hieman antimonitrikloridin vesiliuosta, jolloin hydrolyysin seurauksena muodostuu antimonioksikloridia. Jos laimentamiseen käytetään paljon vettä muodostuu antimonidikloridipentoksidia (SbClO) ja muita polymeerisiä kloridioksideja. Antimonioksikloridia käytetään muiden antimonisuolojen valmistuksen lähtöaineena, kankaiden palonestoaineena, valkoisena väriaineena ja keinotekoisen savun muodostamiseen. Aikaisemmin sitä on käytetty myös lääketieteessä Algarot-pulverin nimellä.


title: Ernie Johnson Jr.

text: Ernest ”Ernie” Johnson Jr. (s. 7. elokuuta 1956 Milwaukee, Wisconsin) on yhdysvaltalainen urheilutoimittaja, -selostaja ja tv-juontaja. Hän on vuodesta 1989 työskennellyt Turner-yhtymän palveluksessa, yhtiön eri kanavilla.


title: Ernie Johnson Jr.

text: Parhaiten Johnson tunnetaan suositun "Inside the NBA" -koripallostudio-ohjelman juontajana. Hänen kanssaan studiossa ovat vakituisesti entiset huippukoripalloilijat Shaquille O'Neal, Charles Barkley ja Kenny Smith.


title: Ernie Johnson Jr.

text: Johnsonin isä, Ernie Johnson Sr. oli entinen MLB-syöttäjä, ja pelasi pääsarjatasolla vuosina 1950–1959. Peliuransa jälkeen hän toimi selostajana baseballotteluissa, ja vuosina 1993–1996 hän selosti Atlanta Bravesin otteluita yhdessä poikansa kanssa. Johnson Sr. menehtyi vuonna 2011, 87-vuotiaana.


title: Ernie Johnson Jr.

text: Johnsonilla havaittiin vuonna 2003 non-Hodgkinin lymfooma.


title: Michael Strahan

text: Michael Anthony Strahan (s. 21. marraskuuta 1971 Houston, Texas) on yhdysvaltalainen entinen amerikkalaisen jalkapallon pelaaja, pelipaikaltaan puolustuksen linjamies. Nykyään hän toimii Live with Kelly and Michael -keskusteluohjelman toisena juontajana yhdessä Kelly Ripan kanssa, ja FOX-televisiokanavan NFL-asiantuntijana.


title: Michael Strahan

text: Peliurallaan Strahan valittiin seitsemän kertaa NFL:n tähdistöotteluun Pro Bowliin. Kaudella 2001 hänet valittiin NFL:n parhaaksi puolustavaksi pelaajaksi, ja hän rikkoi yhden kauden ennätyksen säkityksien määrässä. Strahan lopetti pelaajauransa kauteen 2007, jolloin hänen koko ammattilaisuransa edustama New York Giants voitti Super Bowlin. Hänet valittiin vuonna 2010 NFL:n 2000-vuosikymmenen All-Decade Teamiin ja vuonna 2014 Pro Football Hall of Fameen.


title: Brenda Martinez

text: Brenda Martinez (s. 8. syyskuuta 1987) on yhdysvaltalainen, keskimatkan juoksuihin erikoistunut yleisurheilija.


title: Brenda Martinez

text: Martinez saavutti alun perin MM-pronssia 800 metrin juoksussa Moskovassa 2013 ennätyksellään 1.57,91. Hän nousi myöhemmin hopealle, kun toiseksi sijoittunut Marija Savinova hylättiin dopingin takia. Hän on karsiutunut MM-kilpailuissa välierissä 800 metrillä 2015 ja 2017 sekä olympialaisissa 1 500 metrillä 2016.


title: Brenda Martinez

text: Portlandin sisäratojen MM-kilpailuissa 2016 Martinez sijoittui 1 500 metrillä viidenneksi. Istanbulin MM-hallikilpailuissa 2012 hän ei selviytynyt 1 500 metrillä loppukilpailuun.


title: Brenda Martinez

text: Yhdysvaltain mestaruuskilpailuissa Martinez on voittanut sisäradoilla 1 500 metrillä kultaa 2016 ja sijoittunut toiseksi 2012. Ulkoradoilla hän on saavuttanut 800 metrillä hopeaa 2013 ja 2015 sekä pronssia 2017 ja 1 500 metrillä pronssia 2016.


title: Luettelo hlbti-järjestöistä

text: Luettelo hlbti-järjestöistä ympäri maailmaa.


title: Rich Eisen

text: Richard ”Rich” Eisen (s. 24. kesäkuuta 1969 Brooklyn, New York) on yhdysvaltalainen urheilutoimittaja ja televisiojuontaja. Hän on vuodesta 2003 työskennellyt amerikkalaisen jalkapallon NFL-liigan omalla kanavalla, NFL Networkilla.


title: Rich Eisen

text: Ennen NFL Networkin palkkalistoille siirtymistä Eisen toimi vuosina 1996-2003 televisioankkurina ESPN-kanavalla, tavallisesti Stuart Scottin parina. Hän on myös toiminut yhtenä US Open -tennisturnauksen selostajana CBS-kanavan lähteyksissä.


title: Rich Eisen

text: Urheilun lisäksi Eisen on juontanut TNT-kaapelikanavalla The Great Escape -realityohjelmaa.


title: Etšmiadzinin katedraali

text: Etšmiadzinin katedraali () sijaitsee Armenian lounaisosassa Vagharšapatin eli Etšmiadzinin kaupungissa, joka on maan kirkollinen keskus.


title: Etšmiadzinin katedraali

text: Pyhän Gregorios Valontuojan vuosina 301–303 paikalle rakennuttama basilika oli tiettävästi maailman kolmanneksi vanhin kristillinen kirkko. Se rakentaminen aloitettiin samaan aikaan kun Armenian kuningaskunnasta tuli maailman ensimmäinen kristinuskon valtionuskonnokseen ottanut maa.


title: Etšmiadzinin katedraali

text:
Alkuperäinen basilika korvattiin ristikirkolla vuonna 480. Nykyisen muotonsa katedraali sai vuonna 618, jolloin puurakenteinen kupoli korvattiin kivirakenteisella. Kirkon seinämaalaukset ovat peräisin 1700-luvun alkupuoliskolta.
Etšmiadzinin katedraali muodostaa yhdessä kahden lähistöllä olevan kirkon sekä muutaman kilometrin päässä sijaitsevan Zvartnotsin katedraalin raunioiden kanssa kokonaisuuden, joka on kuulunut vuodesta 2000 lähtien Unescon Maailmanperintöluetteloon.


title: Lasse Rantanen

text: Lasse Rantanen (s. 1966) on suomalainen graafinen suunnittelija ja kuvittaja, joka tunnetaan etenkin näyttävistä kuvituksistaan "Helsingin Sanomissa". Grafia nimesi hänet Vuoden graafikoksi 2005.


title: Lasse Rantanen

text: Rantanen valmistui taiteiden maisteriksi Taideteollisesta korkeakoulusta vuonna 2000. Hän kutsuu itseään visuaaliseksi journalistiksi: ”Jos suunnittelija ei vastaa sisällöstä samalla tavalla kuin toimittaja, työstä tulee pelkkää koristetaidetta.”


title: Lasse Rantanen

text: Rantanen on toiminut Art Directorina "Helsingin Sanomien Kuukausiliitteessä", "Suomen Kuvalehdessä" ja "Urheilulehdessä". Hän on kouluttanut lehdentekijöitä Suomessa ja ulkomailla ja osallistunut monien lehtien kehitysprojekteihin. Vuonna 2007 Rantanen kirjoitti ensimmäisen suomalaisen aikakauslehden visuaalisesta suunnittelua koskevan oppaan "Mistä on hyvät lehdet tehty". Vuonna 2013 hän julkaisi yhdessä Veripalvelun tutkijana työskentelevän vaimonsa Leena Valmun kanssa lasten tietokirjan verisolupoika Filiuksesta.


title: Lasse Rantanen

text: Rantanen jakaa työtilan Vesa Lehtimäen ja Ville Tietäväisen kanssa Helsingin Kallion Viidennellä linjalla. He kuuluvat viiden graafikon ryhmään, jolla on yhteinen Linjamiehet-portfolio.


title: Lasse Rantanen

text: Vuonna 2012 Rantanen palkittiin kultamitalilla pohjoismaisessa sanomalehtikilpailussa "Helsingin Sanomien" artikkeliin "Kriisi vailla loppua" vuonna 2011 tekemästään kuvituksesta. Rantanen on palkittu myös Vuoden huiput -kilpailussa, jonka ylituomarina hän toimi vuonna 2012.


title: Pyrargyriitti

text: Pyrargyriitti on sulfideihin kuuluva mineraali. Sen kidejärjestelmä on heksagoninen. Kemiallinen kaava on AgSbS.


title: Pyrargyriitti

text: Pyrargyriittia esiintyy hydrotemisissä juonissa, missä usein esiintyy muita hopeaa sisältäviä mineraaleja. Sitä on löydetty Saksasta, Boliviasta, Sardiniasta, Tšekistä, Meksikosta ja Chilestä.


title: Haaro

text: Haaro () on kylä Laitilassa noin 9 kilometriä Laitilan keskustasta itäkoilliseen. Asukkaita Haarossa on 28, mikä tekeekin siitä yhden Laitilan vähäväkisimmistä kylistä. Haaron lähin naapurikylä on Malko lännessä. Kylän alueella virtaa Malvonjoki sekä pieni Haaronjoki, joka on myös Haaron alueella olevan Hepojärven laskujoki.


title: Deuterosaurus

text: Deuterosaurus (nimen merkitys: "”toinen lisko”") on sukupuuttoon kuollut permikautinen terapsidisuku. Se kuuluu Dinocephalia-alalahkoon ja on aikaisemmin luettu Anteosauriaan, mutta tarkemman tutkimuksen perusteella se näyttäisi kuuluvan sittenkin Tapinocephaliaan.


title: Deuterosaurus

text: Sukuun luetaan lajit "Deuterosaurus biarmicus" ja "”Deuterosaurus gigas”". "”D. gigas”" on kuitenkin hyvin erilainen verrattuna "D. biarmicusiin". Itse asiassa sillä on havaittu olevan Tapinocephalidae-heimon terapsideille tyypilliset hampaat, ja se saattaakin oikeasti kuulua "Ulemosaurus"-sukuun. "Deuterosauruksen" kallon pituus on noin 23 cm ja kokonaispituudeksi on arvioitu noin 1,2 metriä. "Deuterosauruksella" on pienehköt takahampaat ja kallon yläosa silmien edestä paksua luuta. "Deuterosaurus" oli todennäköisesti kaikkiruokainen tai kasvinsyöjä. Sen fossiileja on löydetty Venäjältä.


title: Deuterosaurus

text: T. H. Huxley luuli "Deuterosaurusta" ja "Bathygnathusta" triaskautisiksi dinosauruksiksi, mutta myöhemmät tutkimukset ovat osoittaneet niiden olevan permikaudella eläneitä synapsideja ja siis läheisempää sukua nisäkkäille kuin dinosauruksille.


title: Alexander Parvus

text: Alexander Parvus (), alkuperäiseltä nimeltään Israel Lazarevich Gelfand tai Helphand () (8. syyskuuta 1867 Berazino, Venäjä – 12. joulukuuta 1924 Berliini) oli venäjänjuutalainen sosialismin teoreetikko, lehtimies ja Saksassa toiminut liikemies. Vaikka hän kannatti sosialismia, hän vietti tuhlailevaa elämää Saksan liikemiesten piirissä. Ensimmäisen maailmansodan aikana hän taivutteli Saksan päättäjiä avustamaan Venäjän bolševikkeja. Tämä hyödyttäisi hänen mielestään Saksaa, koska se aiheuttaisi hajaannusta Venäjällä. Hän oli laatinut suunniteman vallankumouksen toteuttamiseksi. Tätä varten hän pyysi Saksalta 20 miljoonan ruplan rahasummaa, josta hän sai jo vuonna 1915 ensimmäiset miljoona ruplaa. Hän myös järjesti Leninin junamatkan huhtikuussa 1917 sotaakäyvän Saksan läpi Ruotsiin ja Suomeen, josta tämä jatkoi muutaman kuukauden päästä edelleen Venäjälle.


title: Alexander Parvus

text: Gelfand-Parvus syntyi juutalaisperheeseen nykyisen Valko-Venäjän alueella sijainneessa Berazinossa. Hänen isänsä oli käsityöläinen, mahdollisesti seppä tai lukkoseppä. Gelfandin perhe muutti Odessaan, kun perheen koti tuhoutui tulipalossa. Gelfand kävi lukiota Odessassa ja tutustui myös omin päin ukrainalaisen runoilijan Taras Ševtšenkon, narodnikkeihin kuuluneen toimittaja Nikolai Mihailovskin ja venäläisen satiirikon Mihail Saltykov-Štšedrinin teoksiin. Lukemansa perusteella Gelfand alkoi suhtautua kriittisesti Venäjän tsaarinvaltaan.


title: Alexander Parvus

text: Vuonna 1886 Gelfand lähti Venäjältä Baseliin Sveitsiin. Hän oleskeli Baselissa vuoden verran ja ehti tutustua tänä aikana Aleksandr Herzenin kirjoituksiin sekä muuhun vallankumoukselliseen kirjallisuuteen. Hän palasi vielä Venäjälle, mutta joutui pian poistumaan maasta yli kymmeneksi vuodeksi, kun Venäjän salainen poliisi ohrana alkoi kiinnostua hänestä. Gelfand palasi Sveitsiin ja aloitti syksyllä 1888 kansantaloustieteen opinnot Baselin yliopistossa. Gelfand valmistui yliopistosta kesällä 1891. Gelfandin marxilainen lähestymistapa taloustieteeseen ei ollut saanut vastakaikua yliopiston opettajien piirissä, joten hän päätti luopua akateemisesta urasta ja siirtyä politiikan pariin.


title: Alexander Parvus

text: Parvus ei halunnut palata takapajuiselle ja maatalousvaltaiselle Venäjälle ja niinpä hän muutti Saksaan, jossa hän liittyi Saksan sosialidemokraattiseen puolueeseen ja tutustui muun muassa Rosa Luxemburgiin. Hän yritti hankkia Saksan kansalaisuuden siinä kuitenkaan onnistumatta. Vuonna 1900 hän tapasi Münchenissä ensimmäistä kertaa myös Vladimir Leninin.


title: Alexander Parvus

text: Parvus ennusti sosialistilehtiin Venäjän–Japanin sodan aikana kirjoittamissaan artikkeleissa Venäjän häviävan sodan. Kun tämä ennustus toteutui Parvusin arvostus sosialistien piirissä kasvoi ja myös sosialistilehtien kirjoittelua seurannut Saksan vastavakoilu kiinnitti häneen huomiota. Parvus alkoi näihin aikoihin kehitellä teoriaa pysyvästä vallankumouksesta jota Trotski myöhemmin kehitteli edelleen.


title: Alexander Parvus

text: Parvus palasi Venäjälle vuonna 1905 väärennettyjen henkilöllisyyspaperien avulla. Joulukuussa 1905 hän julkaisi provokatiivisen lehtiartikkelin, jonka mukaan Venäjän talous oli romahtamisen partaalla. Artikkelin tarkoituksena oli saada ihmiset ryntäämään pankkeihin nostamaan säästönsä ja saada aikaan pankkiromahdus. Tämä ei kuitenkaan onnistunut, vaikka artikkeli synnyttikin taloudellista kuohuntaa. Pian tämän jälkeen poliisi pidätti Parvuksen ja muita vallankumouksellisia. Hän sai kolmen vuoden karkotustuomion Siperiaan, mutta onnistui karkaamaan ja pääsi palaamaan Saksaan. Saksassa Parvus julkaisi Venäjän-kokemuksistaan vuonna 1907 kirjan nimeltä "In der russischen Bastille während der Revolution".


title: Alexander Parvus

text: Parvuksen maine sosialistien piirissä sai kuitenkin kolauksen kirjailija Maksim Gorkin "Pohjalla"-näytelmän esittämiseen liittyneen skandaalin takia. Parvus oli sopinut Gorkin kanssa, että neljäsosa näytelmän esitystuloista menisi Venäjän sosialidemokraattiselle puolueelle ja neljäsosa Gorkille itselleen. Vaikka näytelmää esitettiin yli 500 kertaa, Parvus kieltäytyi maksamasta sovittuja osuuksia ja Gorki uhkasi haastaa hänet oikeuteen 130 000 Saksan kultamarkan suuruisen rahasumman varastamisesta. Rosa Luxemburg suostutteli Gorkin luopumaan oikeustoimista ja lopulta Parvus maksoi vaaditun summan Gorkille, mutta hänen maineensa kärsi tästä tapauksesta.


title: Alexander Parvus

text: Pian tämän jälkeen Parvus muutti Saksasta viiden vuoden ajaksi Istanbuliin Turkkiin. Hän perusti asekauppaa harjoittaneen yrityksen ja hankki sen avulla miljoonatulot Balkanin sotien aikana 1912–1913. Parvus ryhtyi myös Turkissa valtaan nousseiden nuorturkkilaisten taloudelliseksi ja poliittiseksi neuvonantajaksi sekä toimitti "Turk Yurdu" -nimistä nuorturkkilaisten lehteä. Parvus toimitti elintarvikkeita Turkin armeijalle ja hän toimi asekaupoissa yhteistyössä saksalaisen Kruppin, englantilaisen Vickersin ja kuuluisan asekauppiaan Basil Zaharoffin kanssa. Parvus tutustui myös Saksan Turkin-suurlähettilääseen Hans Freiherr von Wangenheimiin ja esitti tälle ensimmäisen maailmansodan aikana vuonna 1915 suunnitelmansa Venäjän halvaannuttamisesta Saksan rahoittaman yleislakon avulla. Parvuksen suunnitelman mukaan saksalaisten pitäisi tukea Venäjän sosialidemokraattisen puolueen bolševikkisiipeä sekä tukea Venäjän vähemmistökansallisuuksien itsenäistymispyrkimyksiä. Näin Venäjä saataisiin irrotettua liittoutuneiden riveistä ja sodasta.


title: Alexander Parvus

text: Parvus saapui Berniin Sveisiin toukokuussa 1915 tapaamaan Leniniä ja he sopivat tapaamisen aikana salaisesta yhteistyöstä. Lenin ei kuitenkaan halunnut esiintyä julkisuudessa Parvuksen kanssa ja tämä tapaaminen jäi luultavasti ainoaksi heidän välillään. Lenin halusi välttää liian läheistä yhteistyötä Parvuksen kanssa, koska Parvuksesta oli tullut Turkin-vuosinaan miljonääri asekauppojensa ansiosta ja hänen epäiltiin myös olevan yhteistyössä Saksan tiedustelupalvelun kanssa. Parvus perusti Saksan tiedustelupalvelun avulla Skandinavian maihin kulissiyhtiöistä muodostetun verkoston, jonka avulla Saksan taloudellista tukea saatiin kanavoitua Venäjälle oleville bolševikeille. Sveitsissä asunut Lenin kieltäytyi kuitenkin ottamasta rahaa suoraan Parvukselta.


title: Alexander Parvus

text: Talvella 1916 Parvus yritti huhuja levittämällä saada aikaan finanssiromahduksen Pietarissa, mutta kun tämä hanke ei onnistunut, Saksan ulkoministeriö päätti jäädyttää Parvuksen verkostolle menevän tuen. Parvus siirtyi nyt Saksan laivaston neuvonantajaksi ja hänen arvostuksensa palasi, kun hän onnistui sabotaasin avulla estämään amiraali Aleksandr Koltšakin suunnitteleman Venäjän laivastohyökkäyksen Bosporinsalmeen ja Dardanelleille. Venäjän maaliskuun vallankumouksen jälkeen Saksan tiedustelupalvelu järjesti huhtikuussa 1917 Parvuksen suunnitelman mukaan Leninin ja 30 hänen avustajansa matkan Sveitsistä Saksan, Ruotsin ja Suomen kautta Venäjälle. Parvus ja Lenin saattoivat mahdollisesti tavata toisensa matkan aikana Tukholmassa.


title: Alexander Parvus

text: Parvus menetti sosialistien luottamuksen, kun hänen yhteistyönsä Saksan hallituksen kanssa paljastui. Maailmansodan päätyttyä Parvus vetäytyi politiikasta. Hän kieltäytyi avustamasta Saksan hallitusta spartakistikapinan kukistamisessa ja asettui Berliinin lähellä Wannseessä Pfaueninsel-saarella sijainneeseen kartanoon. Täällä hän kirjoitti myös muistelmansa. Parvus kuoli Berliinissä joulukuussa 1924.


title: Hartikkala

text: Hartikkala on kaupunginosa Laitilassa, keskustaajaman eteläosissa Valtatie 8:n ja Kantatie 43:n väliin jäävällä alueella, jotka risteävät Hartikkalan pohjoiskärjessä. Asuntokanta on omakotitalovaltaista mutta myös rivi- ja kerrostaloja on. Hartikkalassa on muun muassa aikuiskoulutuskeskus WinNnnova, Bovallius ammattiopisto, Lounasravintola Wilhelmiina & Waltteri, sekä Teboilin D-asema.


title: Burmankuhankeittäjä

text: Burmankuhankeittäjä ("Oriolus tenuirostris") on kuhankeittäjien heimoon kuuluva varpuslintu.


title: Burmankuhankeittäjä

text: Burmankuhankeittäjää tavataan Aasian kaakkoisosissa. Lajin kokonaispopulaatiota ei tiedetä, mutta lajin ei uskota olevan vaarassa, ja se on luokiteltu elinvoimaiseksi.


title: Naamiokuhankeittäjä

text: Naamiokuhankeittäjä ("Oriolus chinensis") on kuhankeittäjien heimoon kuuluva varpuslintu.


title: Naamiokuhankeittäjä

text: Naamiokuhankeittäjää tavataan Etelä-, Itä- ja Kaakkois-Aasiassa. Lajia on kuvattu yleiseksi, ja se on luokiteltu elinvoimaiseksi.


title: Haukka (Laitila)

text: Haukka () on kylä Laitilassa noin 7 kilometriä Laitilan keskustaajamasta eteläkaakkoon. Haukan lähimmät naapurikylät ovat Kovero pohjoisessa, Kiveinen lännessä ja Viikainen lounaassa.


title: Sãotoménkuhankeittäjä

text: Sãotoménkuhankeittäjä ("Oriolus crassirostris") on kuhankeittäjien heimoon kuuluva varpuslintu.


title: Sãotoménkuhankeittäjä

text: Sãotoménkuhankeittäjää tavataan kotoperäisenä São Tomélla. Lajin kannaksi arvioidaan 350–1 500 yksilöä. Se on luokiteltu vaarantuneeksi, koska sen populaatio ja levinneisyysalue ovat pienet.


title: Jonquière Marquis

text:
Jonquière Marquis on kanadalainen jääkiekkoseura, joka on kotoisin Saguenaysta Quebecista.
Se pelaa LNAH-liigaa.


title: Emanuel Saloheimo

text: Emanuel Saloheimo (Berner) (28. elokuuta 1842 Viipuri – 10. helmikuuta 1909 Mikkeli) oli suomalainen juristi ja valtiopäivämies.


title: Emanuel Saloheimo

text: Saloheimon vanhemmat olivat lääninrovasti Axel Emanuel Berner ja Katarina Olivia Pesonius. Sukunimensä hän suomensi 1906. Saloheimo valmistui filosofian kandidaatiksi 1865 ja hovioikeuden auskultantiksi 1868. Hän palveli Viipurin hovioikeudessa vuodesta 1872 alkaen ja erosi sieltä notaarina 1885. Käkisalmen tuomiokunnan tuomari hänestä tuli 1885 ja Rautalammin 1887. Tuomarin virastaan Saloheimo erosi 1891, koska sai sakkoja 1898 vahvistetun mutta 1890 peruutetun rikoslain käytöstä, katsottuaan peruutuksen laittomaksi. Maanviljelijänä toimittuaan Saloheimosta tuli Kansallispankin Mikkelin konttorin johtaja 1902. Hän oli usean eri valtionkomitean jäsen, toimi talonpoikaissäädyn notaarina 1867 ja porvarissäädyn edustajana valtiopäivillä 1882, 1897, 1899 ja 1900, viimeksi mainittuna vuonna laki- ja talousvaliokunnan puheenjohtajana.


title: Emanuel Saloheimo

text: Saloheimo, joka kuoli naimattomana, lahjoitti huomattavia summia mm. Otavan opistolle ja Suomalaiselle tiedeakatemialle.


title: Fazlullah

text: Fazlullah on Pakistanin Talibanin johtaja. Hänet valittiin liikkeen johtajaksi marraskuussa 2013 Yhdysvaltain lennokki-iskussa kuolleen Hakimullah Mehsudin tilalle.


title: Fazlullah

text: Fazlullah toimi vuosina 2007–2009 Swatin laakson Taliban-johtajana ja määräsi alueelle tiukan tulkinnan šaria-laista. Armeijan vallattua alueen Fazlullahin pakeni Afganistaniin.


title: Fazlullah

text: Vuonna 2012 Fazlullah suunnitteli iskun tyttöjen koulunkäyntioikeutta puolustanutta Malala Yousafzaita vastaan.


title: Fazlullah

text: Marraskuussa 2013 Fazlullah valittiin Pakistanin Talibanin johtoon ja hän palasi maanpaosta takaisin Pakistaniin.


title: Rivière-du-Loup 3L

text:
Rivière-du-Loup 3L on kanadalainen jääkiekkoseura, joka on kotoisin Rivière-du-Loupista Quebecista.
Se pelaa LNAH-liigaa.


title: Perfume (Britney Spearsin kappale)

text: "Perfume" on yhdysvaltalaisen pop-laulaja Britney Spearsin kappale ja hänen kahdeksannen studioalbuminsa "Britney Jeanin" toinen single. Kappaleen ovat kirjoittaneet Spears itse ja Sia Furler.


title: Arvo Partanen

text: Arvo Partanen (s. 6. syyskuuta 1918 Sonkajärvi) on suomalainen vahtimestari ja nuortenkirjailija.


title: Arvo Partanen

text: Partasen vanhemmat olivat metsätyömies Aatami Partanen ja Liisa Remes. Hän oli naimisissa vuodesta 1941 Hilja Kervisen kanssa.


title: Saint-Georges Cool FM 103.5

text:
Saint-Georges Cool FM 103.5 on kanadalainen jääkiekkoseura, joka on kotoisin Saint-Georgesta Quebecista.
Se pelaa LNAH-liigaa.


title: Sorel-Tracy Éperviers

text:
Sorel-Tracy Éperviers on kanadalainen jääkiekkoseura, joka on kotoisin Sorel-Tracysta Quebecista.
Se pelaa LNAH-liigaa.


title: Thetford Assurancia

text: Thetford Assurancia on kanadalainen jääkiekkoseura, joka on kotoisin Thetford Minesta, Quebecista. Seura pelaa LNAH-liigaa.


title: Rita von Willebrand

text: Rita Elma Harriet von Willebrand, o. s. "Winckelmann" (s. 10. lokakuuta 1918) on suomalainen ruotsin kielellä kirjoittanut kirjailija.


title: Rita von Willebrand

text: Rita von Willebrandin vanhemmat olivat Emil Anton Winckelmann (1873–1950) ja Harriet Hornemann. Hän oli naimisissa vuodesta 1939 mainospäällikkö, radiotoimittaja Lars Hermansson von Willebrandin (1910–1955) kanssa.


title: Rita von Willebrand

text: Rita von Willebrandin romaani palkittiin 1949 pidetyssä pohjoismaisessa maaseutuaiheisessa romaanikilpailussa.


title: Trois-Rivières Viking

text:
Trois-Rivières Viking on kanadalainen jääkiekkoseura, joka on kotoisin Trois-Rivièresista Quebecista.
Se pelaa LNAH-liigaa.


title: Valleyfield Braves

text:
Valleyfield Braves on kanadalainen jääkiekkoseura, joka on kotoisin Valleyfieldista Quebecista.
Se pelaa LNAH-liigaa.


title: Nästi

text: Nästi () on kylä Laitilassa, 14 kilometriä Laitilan keskustajamasta kaakkoon. Kylä sijaitsee valtatien 8 varrella Mynämäen vastaisella rajalla; matkaa Mynämäen keskustaan on noin 15 kilometriä. Nästin lähin naapurikylä Laitilan puolella on Krouvi, joka tunnetaan myös nimellä Krouvinummi.


title: Sanelma Kuusisto

text: Sanelma Marjatta Kuusisto (s. 16. syyskuuta 1918 Kauhajoki) on suomalainen runoilija.


title: Frederick Schipizky

text: Frederick Alexander Schipizky (s. 20. joulukuuta 1952 Calgary) on kanadalainen säveltäjä. Hän valmistui musiikin kandidaatiksi Brittiläisen Kolumbian yliopistosta 1974 ja maisteriksi Juilliard Schoolista 1978. Ensin mainitussa opinahjossa Schipizkya opetti Elliot Weisgarber; jälkimmäisessä hänen opettajinaan toimivat Roger Sessions ja David Diamond. Schipizkyn oma soitin on kontrabasso, jota hän on soittanut muun muassa Vancouverin sinfoniaorkesterissa. Hän alkoi opettaa teoriaa ja sävellystä Vancouverin musiikkiakatemiassa 1981 sekä kontrabassonsoittoa Douglas Collegessa 1989.


title: Frederick Schipizky

text: Schipizkyn säveltämiä teoksia ovat esittäneet orkesterit Calgaryssa, Winnipegissä, Vancouverissa ja Victoriassa. Hän on ottanut vastaan tilauksia muiden muassa Vancouverin sinfoniaorkesterilta. Phyllis Mailing levytti hänen teoksensa "Three Songs for Mezzo-Soprano" (1974). Muita Schipizkyn teoksia ovat muiden muassa ensimmäinen sinfonia, "From under the Overture" (1990), "Symphonic Sketches" (1976, uusi versio 1977) ja "Variations for Solo Violin" (1979). Schipizkyn sävellykset ovat usein lyyrisiä, ja niissä on usein tonaalinen keskus. Hän on itse maininnut, että hänen eklektiseen tyyliinsä ovat vaikuttaneet ainakin venäläiset säveltäjät, kuten Sergei Prokofjev, Dmitri Šostakovitš ja Igor Stravinsky.


title: Phyllis Mailing

text: Phyllis Margaret Mailing (4. marraskuuta 1929 Brantford, Ontario – 26. marraskuuta 2004 West Vancouver, Brittiläinen Kolumbia) oli kanadalainen mezzosopraano. Hän opiskeli Hamiltonin konservatoriossa ja The Royal Conservatory of Musicissa. Hän teki soolodebyyttinsä Ernest MacMillanin johtamassa Johann Sebastian Bachin "Johannes-passion" esityksessä Toronton Mendelssohn-kuoron kanssa vuonna 1955. Mailing oli vuosina 1965–7 ja 1970–5 Simon Fraserin yliopiston nimikkotaiteilija. Hän johti yliopiston kolmea kuoroa. Hänestä tuli täysiaikainen opettaja Vancouverin musiikkiakatemiassa 1980-luvun alussa, ja hänestä tuli sen lauluosaston johtaja vuonna 1983.


title: Phyllis Mailing

text: Mailing esiintyi lisäksi muun muassa solistina oopperassa Stratfordissa, Ontariossa. Hän teki yhteistyötä Vancouverin sinfoniaorkesterin ja New Yorkin filharmonikkojen kanssa.


title: Phyllis Mailing

text: Mailing oli vuosina 1960–75 naimisissa säveltäjä R. Murray Schaferin kanssa ja kantaesitti monia tämän sävellyksiä. Hän esiintyi myös monien muiden aikansa säveltäjien, kuten István Anhaltin, Walter Babiakin ja Barbara Pentlandin teosten kantaesityksissä. Vuonna 1977 Mailingille myönnettiin Canadian Music Council Medal hänen palveluksistaan kanadalaisessa musiikkielämässä.


title: Jussi-Pekka Niittymäki

text: Jussi-Pekka Ilmari Niittymäki (s. 13. kesäkuuta 1986 Loimaa) toimii pelinjohtajana ja päävalmentajana Miesten Ykköspesiksessä pelaavan Loimaan Palloilijat Junioripesiksessä. Pelinjohtoura alkoi vuonna 2003 samaisen seuran d-tytöissä ja jatkui samassa joukkueessa kolmen kauden ajan. Kaudet 2007 ja 2008 Niittymäki toimi Laitilan Jyskeen b-tyttöjen pelinjohtajana ja valmentajana. Kaudella 2007 pelaamisen ohella hän valmensi Köyliön Lallien c-poikia.


title: Jussi-Pekka Niittymäki

text: Aikuisvalmennukseen Niittymäki siirtyi kaudeksi 2010, kun hän otti ohjat Köyliön Lallien naisten Ykköspesis joukkueessa. Joukkuetta hän valmensi kahden kauden ajan. Kaudella 2011 hän otti ohjat myös nykyisessä pestissään. Kaksi ensimmäistä kautta meni Suomensarjassa. Molemmilla kausilla joukkue eteni aina nousukarsintaan. Ensimmäisellä kerralla Sotkamon Jymy oli niukasti parempi, mutta 2012 joukkue kaatoi Vaasan Mailan voitoin 1-2. Debyyttikausi Ykköspesiksessä tuotti runkosarjassa kymmenennen sijan. LP-j säilytti paikkansa karsinnoissa kaatamalla Helsingin Puna-Mustat 3-1.


title: Jussi-Pekka Niittymäki

text: Niittymäki valittiin Loimaan Palloilijat Junioripesiksen varapuheenjohtajaksi vuodeksi 2014. Hän opiskelee Turun Ammattikorkeakoulussa Urheilujohtamista ja -markkinointia aikuispuolella. Hän valmistui Loimaan Lukiosta vuonna 2005 ja opiskeli Liiketaloutta Seinäjoen Ammattikorkeakoulussa vuodet 2008-2012 kuitenkaan valmistumatta.


title: Salmijärven kalliomaalaus

text: Salmijärven- eli Lautmäen kalliomaalaus on pieni kalliomaalauskohde Salmijärven lounaisosassa Vihdissä, joka on ajoittamaton. Maalauksen löysi Jussi Kivi vuonna 1996.


title: Salmijärven kalliomaalaus

text: Maalauskallio sijaitsee pienen Salmijärven lounaisosassa olevan Lautmäen niemen itäpuolella. Kallio laskee pystysuorana veteen ja maalauksen kohdalla on vedessä kivilohkare.


title: Salmijärven kalliomaalaus

text: Seinämässä erottuu heikosti punaväriä neljässä kohdassa 1,7−2 metrin korkeudella veden pinnasta ja parin metrin matkalla. Selviä kuvioita on vaikea erottaa, sillä maalaus on pahoin kulunut. Digitaalisesti vahvistetuista valokuvista voi kuitenkin erottaa oikelle katsovan hirven. Lisäksi löytyy heikot katkelmat toisesta hirvestä ja ihmishahmosta.


title: Lönnberg Painot

text: Lönnberg Painot Oy on vuonna 1922 perustettu markkinointi- ja viestintäalan yritys. Vuonna 2017 sen osti nopeasti kasvava Grano.


title: Lönnberg Painot

text: Frans Georg Lönnberg hankki vuonna 1922 helsinkiläisen paperitukkuliikkeensä takahuoneeseen painokoneen. Kirjapainotoiminta kasvoi niin, että vuonna 1933 Frans Georg ja hänen vaimonsa Lempi Lönnberg perustivat osakeyhtiön nimeltä Oy Kirjapaino F.G. Lönnberg.


title: Lönnberg Painot

text: Toiminnan kasvaessa kirjapaino muutti vuonna 1938 isompiin tiloihin osoitteeseen Lönnrotinkatu 28. Yritys toimi samoissa tiloissa noin 50 vuotta. Vuonna 1986 yritys muutti Malminkartanoon rakennettuun uuteen toimitaloon.


title: Lönnberg Painot

text: Yrityksellä on ollut historiansa aikana vain muutama eri omistaja. Yksi suurimmista muutoksista tapahtui vuonna 1948, kun WSOY hankki kirjapainon tytäryhtiökseen. Vuoden 1999 yritysfuusion seurauksena omistajaksi vaihtui SanomaWSOY-konserni. WSOY:n alaisuudesta yritys poistui syksyllä 2005, kun se siirtyi kokonaan AV Holding Oy:n omistukseen.


title: Lönnberg Painot

text: Nykyinen toiminimi Lönnberg Painot Oy on rekisteröity 7.5.1997.


title: Lönnberg Painot

text: Lönnbergin toiminta on laajentunut myös yritysostojen kautta. Lokakuussa 1978 espoolainen Sävypaino liittyi yrityksen yksiköksi. Toinen yritysosto tehtiin, kun Mainos ja Etiketti ostettiin osaksi yritystä syyskuussa 1984.


title: Lönnberg Painot

text: Aikaisemmin yritykset toimivat itsenäisinä tulosyksikköinä: F.G. Lönnberg Malminkartanossa, Mainos ja Etiketti Helsingissä Pihlajamäessä ja Sävypaino Espoossa Suomenojalla. Vuonna 2005 Sävypaino ja F.G. Lönnberg yhdistettiin saman katon ja nimen F.G. Lönnberg alle.


title: Lönnberg Painot

text: 1.9.2006 yrityksen toimintaa järjesteltiin uudelleen, kun Mainos ja Etiketti liitettiin yhteisen uuden nimen alle: Lönnberg Print & Promo.


title: Lönnberg Painot

text: Lönnberg yhdistyi toisen perinteisen yrityksen kanssa 16.1.2012 sovitulla järjestelyllä, kun Art-Print Oy:n liiketoiminta siirtyi Lönnberg Painot Oy:lle. Art-Print Oy oli 1963 perustettu tilauskirjapaino.


title: Lönnberg Painot

text: Aikaisempi omistaja AV Holding Oy omistaa yrityksestä nykyään 60 prosenttia ja Art-Printin entinen omistaja Keski-Pohjanmaan Kirjapaino Oyj 40 prosenttia.


title: Lönnberg Painot

text: Uusi yhtiö tuottaa palveluita markkinointiviestintään. Perinteisen kirjapainotoiminnan lisäksi yritys tuottaa erilaisia paino- ja tulostuspalveluita, aineistonhallinnan ja premediatuotannon, sähköisen markkinoinnin ja monikanavaisen suoramarkkinoinnin palveluita.


title: Lönnberg Painot

text: "Graafisen viestinnän toimialalla on pitkään kaivattu konsolidaatiota toimialan eläessä voimakasta murrosvaihetta – nyt toteutettava järjestely on malliesimerkki kahden, toistensa osaamista täydentävän yrityksen liittoutumisesta", kertoi Lönnberg Painot Oy:n toimitusjohtaja Jarkko Viheriävaara yhtiön tiedotteessa.


title: Lönnberg Painot

text: "Se luo vahvan rakenteen uudelle yritykselle sekä antaa hyvät edellytykset kannattavuuden merkittävään kehitykseen. Kyseessä on ennakkoluuloton, rohkea järjestely, joka omalta osaltaan auttaa koko toimialaa sen tervehdyttämisen haasteissa", kertoi Art-Print Oy:n toimitusjohtaja Hannu Salmi Lönnbergin tiedotteessa.


title: Lönnberg Painot

text: Yhdistymisen seurauksena Art-Printin työntekijät siirtyivät Lönnbergin toimipisteeseen Helsingin Malminkartanoon.


title: Lönnberg Painot

text: “Tämä on tämän päivän juttua, että yhdistytään. Ihmiset näkevät tulevaisuuden varmempana”, Lönnberg Print & Promon printin puolen pääluottamusmies Mika Leino sanoi TEAM Teollisuusalojen ammattiliitto ry:n haastattelussa.


title: Lönnberg Painot

text: “Pidän yhdistymistä hyvänä, mutta tästä alastahan ei koskaan tiedä. Kaikille löytyy työpisteet, vaikka tilat ovatkin ahtaat. Art-Printin ja meidän työt eivät mene suoraan päällekkäin”, kertoi Promo-puolen pääluottamusmies Aarne Riikonen samassa artikkelissa.


title: Lönnberg Painot

text: Yritys lanseerasi uuden yritysilmeen 21.5.2012. Sen tarkoitus oli siirtää kaikki yrityksen toiminnot Lönnberg-nimen alle.


title: Lönnberg Painot

text: Lönnbergin tarjoamat palvelut:


title: Lönnberg Painot

text: Lönnberg lanseerasi alkusyksystä 2013 Lönnberg Promoseinä -tuotteen, jonka avulla voidaan tehdä erilaisia markkinointiin tarkoitettuja rakenteita myymälöihin, kauppakeskuksiin, aulatiloihin ja erilaisiin tapahtumiin.


title: Lönnberg Painot

text: Tuotekehityksessä käytettiin perinteisestä alan tavasta poikkeava tapaa. Projekti tehtiin tuotteistaja Jari Parantaisen johdolla. Hän kommentoi projektia Pölli tästä -blogissaan: “Perinteitä markkinointialalla muuten riittää. Yksi niistä on aivan käsittämätön vimma rakentaa messuosastoja pitkästä tavarasta. Kirvesmiehet sotkevat paikkoja ja metelöivät päivätolkulla. Muutamaa päivää myöhemmin sama sakki purkaa rakennelmansa, jotta seuraava haalariporukka pääsisi pusaamaan heti uutta tilalle. Tuloksena on lavatolkulla sekajätettä, joka on kärrättävä kaatopaikalle.”


title: Lönnberg Painot

text: Lönnbergille myönnettiin Euroopan ensimmäisenä arkkipainona EU-kukan käyttöoikeus. EU-kukka on Euroopan yhteisön yhteinen ympäristömerkki. Se kertoo tuotteen tai palvelun ympäristöystävällisyydestä puolueettomasti.


title: Lönnberg Painot

text: Lönnbergille on myönnetty myös painolaitoksen ja painotuotteiden pohjoismainen ympäristömerkki eli Joutsenmerkki. Joutsenmerkki asettaa painotalon tuotannolle ja tuotteille tiukat ympäristövaatimukset.


title: Lönnberg Painot

text: Lönnberg sai Suomen ensimmäisenä tilauskirjapainona PEFC- ja FSC-alkuperäsertifikaatit. PEFC- ja FSC-merkit osoittavat painotuotteeseen käytetyn puuraaka-aineen olevan peräisin kestävän kehityksen mukaisesti hoidetuista metsistä.


title: Lönnberg Painot

text: Lönnbergillä on ollut DNV Certification Oy:n myöntämä ISO 9001 -laatusertifikaatti vuodesta 2006. Laatujärjestelmät ovat uusimman ISO 9001:2008 -laatujärjestelmästandardin mukaisia.


title: Lönnberg Painot

text: Yrityksellä on myös Asiakastiedon Suomen Vahvimmat -sertifikaatti.


title: Lönnberg Painot

text: Lönnbergillä on kolme tytäryhtiötä: Lönnberg Digital Oy, Lönnberg Kalenterit Oy, joka valmistaa tavallisia kalentereita ja mainos- ja yrityskalentereita sekä Keili Oy.


title: Lönnberg Painot

text: Yrityksen toimipisteet sijaitsevat Helsingin Malminkartanossa ja Pihlajamäessä, Ylivieskassa ja Kokkolassa. Tytäryhtiöiden Lönnberg Kalenterit Oy:n ja Lönnberg Digital Oy:n asiakaspalvelut ovat Helsingin Pihlajamäessä. Keili Oy:n toimipiste on Vantaalla osoitteessa Porttikaari 7.


title: Lönnberg Painot

text: Yrityksen toimitusjohtajana toimii Jarkko Viheriävaara. Johtoryhmään kuuluvat toimitusjohtajan lisäksi asiakkuusjohtaja Timo Kantokorpi, tuotantojohtaja Jani Ojanen, kehityspäällikkö Jyri Jokinen sekä Lönnberg Digital Oy:n toimitusjohtaja Petri Veilo.


title: Lönnberg Painot

text: Hallituksen muodostavat Krister Höglund, Hannu Salmi, Pertti Ailio ja Jarkko Viheriävaara.


title: Higashisumiyoshi-ku

text: Higashisumiyoshi-ku () on yksi Osakan kaupungin 24:stä suuralueesta. Se sijaitsee Osakan kaupungin eteläosassa. Etelässä se rajautuu Yamatogawa-jokeen ja sen toisella puolella Osakan prefektuurin Matsubaran kaupunkiin, itäpuolella sijaitsee Hirano-ku, pohjoispuolella Ikuno-ku ja länsipuolella Abeno-ku sekä Sumiyoshi-ku. Higashisumiyoshin pinta-ala on 9,75 neliökilometriä ja siellä on 133 122 asukasta (vuonna 2010).


title: Higashisumiyoshi-ku

text: Higashisumiyoshin suuralue on perustettu 1. huhtikuuta 1943. Alueella sijaitsee Nagain puisto, joka on yksi Osakan merkittävimmistä. Puistossa on useita urheilukenttiä, tärkeimpänä Nagai-stadion, jossa pidettiin muiden muassa jalkapallon maailmanmestaruuskilpailut 2002 ja yleisurheilun maailmanmestaruuskilpailut 2007. Nagain jalkapallostadion eli Kinchō-stadion toimii vuorostaan Cerezo Osaka -seuran kotikenttänä. Puistossa sijaitsevat myös Nagain kasvitieteellinen puutarha ja Osakan luonnonhistoriallinen museo.


title: Higashisumiyoshi-ku

text: Higashisumiyoshia palvelevat Osakan metron Tanimachi-linja ja Midōsuji-linja, JR Westin Kansai-päälinja ja Hanwa-linja sekä Kintetsu-rautateiden Minami-Ōsaka-linja.


title: Walter Babiak

text: Walter Andrew Babiak (s. 11. lokakuuta 1933 Saskatoon) on kanadalainen kapellimestari, säveltäjä, sovittaja ja alttoviulisti. Hän opiskeli The Royal Conservatory of Musicissa ja sitten Toronton yliopistossa. Hänen opettajiaan olivat John Montague, Elie Spivak, Nicholas Goldschmidt, Oskar Morawetz, Godfrey Ridout ja John Weinzweig. Orkesterinjohtoa Babiak opiskeli Boyd Neelin, Walter Susskindin ja vuonna 1962 Amsterdamin yliopistossa Franco Ferraran johdolla.


title: Walter Babiak

text: Babiak soitti alttoviulua ssa ja Toronton sinfoniaorkesterissa. Hän johti muun muassa Kanadan kansallisbalettia ja Brantfordin sinfoniaorkesteria. Hän perusti vuonna 1970 North Yorkin sinfoniaorkesterin. Vuonna 1971 hän oli Wienin valtionoopperan baletin vierailevana kapellimestarina sen Pohjois-Amerikan-kiertueella. Babiak on tehnyt suuren määrän sovituksia ja orkestraatioita. Lisäksi hän on säveltänyt yli 40 alkuperäistä teosta, joihin kuuluvat "Sinfonietta for Strings", "Soliloquy for Violin... To be or not to be" ja "A Child's Christmas in Wales".


title: Walter Babiak

text: Babiak sai lapsille tekemistään levytyksistä "Beethoven Lives Upstairs" ja "Mozart's Magic Fantasy" Juno-palkinnot vuosina 1990 ja 1991.


title: Canon EF 24–70mm

text: Canon EF 24–70mm voi tarkoittaa seuraavia Canonin objektiiveja:


title: Canon EF-S 18-135mm

text: Canon EF-S 18–135mm voi tarkoittaa seuraavia Canonin objektiiveja:


title: Canon EF 200mm

text: Canon EF 200mm voi tarkoittaa seuraavia Canonin objektiiveja:


title: Canon EF 400mm

text: Canon EF 400mm voi tarkoittaa seuraavia Canonin objektiiveja:


title: Gregorios Valontuoja

text: Pyhä Gregorios Valontuoja (armeniaksi: Գրիգոր Լուսաւորիչ (Georgios Lusavoritš), myös Gregorios Armenialainen, 240 Vagharšapat – 332 Taron) oli Armenian apostolisen kirkon perustaja ja sen ensimmäinen katolikos. Hän polveutui historiallista Parthian valtakuntaa hallinneesta arsakidien dynastiasta.


title: Gregorios Valontuoja

text:
Gregorios pelastui lapsena sukuaan kohdanneelta joukkomurhalta pakenemalla Kappadokiaan, jossa hänet kastettiin kristityksi ja laitettin paikallisen kirkkoisän oppiin. Myöhemmin Gregorios avioitui Miriam-nimisen armenialaisen naisen kanssa saaden kaksi poikaa. Noin vuonna 280 Gregorius palasi Armeniaan sovittaakseen isänsä tekemän kuningas Khosrov II:n murhan. Khosrovin poika kuningas Tiridates III kuitenkin vangitsi Gregorioksen ja piti häntä 12 vuoden ajan nykyisen Khor Virapin luostarin alueella sijaitsevassa syvässä luolassa. Kirkollisen tradition mukaan Gregoriosta myös kidutettiin useilla julmilla tavoilla, hänen päälleen muun muassa kaadettiin sulaa lyijyä ja hänet heitettiin kyykäärmeitä täynnä olevaan kuoppaan. Jumalan armosta Gregorius kuitenkin selvisi kidutuksesta vahingoittumattomana. Hänet vapautettiin noin vuonna 297 kun Rooman keisari Diocletianus oli pettänyt liittolaisensa Tiridatesin ja valloittanut osan Armenian kuningaskuntaa.
Vuonna 301 Gregorius kastoi Tiridatesin sekä useita muita kuninkaallisen perheen ja paikallisen ylimystön jäseniä kristinuskoon. Kuningas valtuutti Gregoriuksen myös käännyttämään koko maan ja vielä samana vuonna Armeniasta tuli ensimmäinen kristinuskon valtionuskonnokseen ottanut valtakunta. Vuotta myöhemmin kayserilainen piispa Leontius vihki Gregoriuksen ensimmäiseksi Armenian piispaksi. Hän toimi virassa vuoteen 318 saakka, jolloin Gregorius nimitti tehtävään nuorimman poikansa Aristakesin.


title: Gregorios Valontuoja

text: Gregorius vetäytyi elämänsä viimeisiksi vuosiksi Taronin provinssissa sijainneeseen luostariin, jossa hän kuoli noin vuonna 331. Gregoriuksen ruumis kuljetettiin aluksi nykyisessä Turkissa sijaitsevan Erzincanin kaupungin lähistöllä olleeseen kylään, josta hänen ruumiinosiaan vietiin pyhäinjäännöksinä eri puolille silloista Itä-Roomaa. Gregoriuksen pään uskotaan joutuneen jonnekin päin Armeniaa, vasemman käden Vagharšapatin kaupunkiin ja oikean käden Kilikiaan.


title: Gregorios Valontuoja

text: Armenian apostolisen kirkon lisäksi Gregorios on pyhimys myös muissa orientaaliortodoksissa kirkoissa, idän katolisissa kirkoissa sekä ortodoksisessa, katolisessa ja anglikaanisessa kirkossa.


title: Luettelo televisiosarjan Downton Abbey jaksoista

text: "Downton Abbey" on brittiläinen historiallinen draamasarja, jonka on luonut Julian Fellowes. Sen ensimmäinen jakso esitettiin 26. syyskuuta 2010. Sarjaa esitettiin kuusi tuotantokautta ja 52 jaksoa, joista viimeinen esitettiin 25. joulukuuta 2015.


text: Viides tuotantokausi alkoi Iso-Britanniassa 21. syyskuuta 2014 ja Suomessa kausi alkoi kuukautta myöhemmin 21. lokakuuta 2014.


title: Mixes (Kylie Minoguen albumi)

text: Mixes on australialaisen laulajan Kylie Minoguen remix-albumi, joka julkaistiin 3. elokuuta 1998.


title: Bob McKenzie

text: Robert ”Bob” McKenzie (s. 16. elokuuta 1956) on kanadalainen jääkiekkotoimittaja ja -asiantuntija.


title: Bob McKenzie

text: McKenzie on työskennellyt yhtäjaksoisesti kanadalaisen TSN-urheilukanavan palveluksessa vuodesta 1986 lähtien. Sitä ennen hän toimi muun muassa The Hockey News -lehden päätoimittajana yhdeksän vuoden ajan.


title: Bob McKenzie

text: McKenzie on yksi arvostetuimmista jääkiekkoasiantuntijoista. Hänellä on Twitter-yhteisöpalvelussa yli 1,2 miljoonaa seuraajaa.


title: Pekka Länsineva

text: Pekka Antero Länsineva (23. maaliskuuta 1958 Turku – 1. lokakuuta 2013 Aura) oli suomalainen oikeustieteilijä. Hän oli ensin Turun yliopistossa tutkimus- ja opetustehtävissä ja vuoden 2012 alusta Tampereen yliopiston julkisoikeuden professori. Pysyvän nimityksen hän sai syksyllä 2013.


title: Pekka Länsineva

text: Länsineva sai varatuomarin arvon 1989 ja väitteli oikeustieteen tohtoriksi 2002 Turun yliopistossa. Väitöskirjassaan hän kehitteli perusoikeusteoriaa ja perustuslain omaisuudensuojatulkintaa. Hän johti Suomen Akatemian rahoittamaa tutkimusprojektia, joka pohti oikeuden mahdollisuutta säännellä taloutta.


title: Tapinocephalus

text: Tapinocephalus (nimen merkitys: ”matala pää”) on sukupuuttoon kuollut, keskisellä permikaudella elänyt terapsidisuku. Se kuuluu Dinocephalia-alalahkoon ja heimoon Tapinocephalidae. Sukuun luetaan yksi laji nimeltä "Tapinocephalus atherstonei".


title: Tapinocephalus

text: "Tapinocephalus" oli suurikokoinen kasvinsyöjä. Sen kallon pituus on noin 45 cm ja kokonaispituus suunnilleen kolme metriä. Sen kallossa on paksu luukupoli, mikä saattaa viitata lajinsisäiseen päidenpuskemiseen. "Tapinocephaluksen" fossiileja on löydetty Karoosta, Etelä-Afrikasta. Tapinocephalus assemblage zone on saanut nimensä tämän terapsidin mukaan, sillä sieltä on löytynyt monia sen jäänteistä.


title: Bruce-Baker-Moore

text: BBM "("Bruce-Baker-Moore")" oli lyhytaikainen "huippukokoonpano", vuonna 1993 muodostettu trio johon kuuluivat bassokitaristi Jack Bruce, rumpali Ginger Baker ja kitaristi Gary Moore. Ryhmä julkaisi Virgin levy-yhtiöllä vain yhden albumin nimeltä "Around The Next Dream". Albumi nousi brittien albumilistalla sijalle 9. säilyen listalla kuukauden päivät.


title: Praise the Lord and Pass the Ammunition

text: ”Praise the Lord and Pass the Ammunition” (vap. suom. "Ylistäkää Herraa ja ojentakaa ammuksia") on Frank Loesserin säveltämä ja sanoittama musiikkikappale vuodelta 1942. Isänmaallinen ja sota-aiheinen kappale oli suuri hitti toisen maailmansodan aikana ja siitä tuli Loesserin uran ensimmäinen todella menestynyt sävellys.


title: Praise the Lord and Pass the Ammunition

text: Laulu perustui sota-aikana kiertäneeseen tarinaan laivaston sotilaspastori William McGuiresta, jonka kerrottiin juosseen alttarinsa äärestä ampuma-asemaan kuolleen ampujan tilalle ja avanneen tulen japanilaisia lentokoneita kohti huutaen samalla kappaleen nimeksi tullutta lausahdusta. McGuire kertoi myöhemmin "Life"-lehdelle, ettei muista huutaneensa moista lausetta, tai että kukaan olisi edes kuullut häntä taistelun melun yli. "Milwaukee Journal" -lehdessä julkaistun kirjoituksen mukaan laulun nimi saattaa olla variaatio Oliver Cromwellin lausahduksesta ”Luota Jumalaan, mutta pidä ruuti kuivana.” ()


title: Praise the Lord and Pass the Ammunition

text: Yhdysvaltain protestanttikirkkojen piirissä uskonnollisia ja taisteluaiheisia mielikuvia yhdistelevä kappale herätti jonkin verran vastustusta. Metodistijulkaisu "Virginia Methodist" vaati joulukuussa 1942 kappaleen radiosoiton kieltämistä. Laulun saama vastaanotto ei kuitenkaan ollut yksinomaan kielteinen uskonnollisissa piireissä; muun muassa Denverin liberaalikirkossa kappaletta jopa laulettiin sunnuntaijumalanpalveluksen lopuksi.


title: Marmoripöllökehrääjä

text: Marmoripöllökehrääjä ("Podargus ocellatus") on pöllökehrääjiin kuuluva lintulaji. Lajia tavataan Australiasta, Papua-Uudesta-Guineasta ja Indonesiasta.


title: Marmoripöllökehrääjä

text: Kooltaan marmoripöllökehrääjä on 30–45 cm pitkä ja koiraat ovat tyypillisesti naaraita kookkaampia. Väriltään marmoripöllökehrääjä vaihtelee harmaanruskeasta syvän punaruskeaan. Ruumiissa on mustia ja valkoisia viiruja ja kuvioita, joita on eniten harmaanruskeilla yksilöillä ja erottuvat selkeämmin kuin punaruskeilla yksilöillä. Naaraat ovat usein koiraita tummempia. Nokka on harmaa ja silmien iirikset keltaiset tai punaiset. Alalajit eroavat toisistaan muun muassa koon ja pyrstön pituuden perusteella.


title: Marmoripöllökehrääjä

text: Marmoripöllökehrääjällä on 6 alalajia. Nimialalaji "P. o. ocellatus" elää Papua-Uuden-Guinean pääsaarella, alalajit "P. o. intermedius" ja "P. o. meeki" elävät Papua-Uuteen-Guineaan kuuluville Trobriandsaarilla ja Vanatinai-saarella ja alalaji "P. o. inexpectatus" elää Salomosaarilla. Australiassa tavataan alalajia "P. o. plumiferus" Uudesta Etelä-Walesista ja "P. o. marmoratus" -alalajia Cape Yorkin niemimaalta. Se elää sademetsissä alangoilta aina noin 1 500 metrin korkeuteen asti. Laji on yöaktiivinen ja saalistaa ravinnokseen yöllä lentäviä hyönteisiä. Marmoripöllökehrääjä vaanii saalistaan puiden oksilla. Lajin pesimäkausi kestää elokuulta joulukuulle. Pesä on oksista ja kärhöistä rakennettu alusta. Naaras munii tyypillisesti 1 tai 2 munaa.


title: Shakin maailmanmestaruusottelu 2013

text: Shakin maailmanmestaruusottelussa 2013 hallitseva mestari Viswanathan Anand pelasi maailmanmestaruudesta haastajaa Magnus Carlsenia vastaan. Ottelu pelattiin Chennaissa, Intiassa 9.–22.11.2013. Ottelu ratkesi 10 pelin jälkeen Magnus Carlsenin voitoksi pistein 6½–3½. Carlsenista tuli siten 22-vuotiaana kuudestoista kiistaton shakin maailmanmestari.


title: Shakin maailmanmestaruusottelu 2013

text: Haastaja maailmanmestarille ratkaistiin ehdokasturnauksessa Lontoossa 14. maaliskuuta – 2.huhtikuuta 2013.


title: Sebastinae

text: Sebastinae on Scorpaenoidei-alalahkoon ja korusimppujen heimoon (Sebastidae) kuuluva kalojen alaheimo.


title: Sebastinae

text: Alaheimoon kuuluu neljä sukua ja 123 lajia.


title: Paiutet

text: Paiutet ovat Pohjois-Amerikan alkuperäisasukkaita. He kuuluivat alun perin uto-asteekkilaiseen kielikuntaan ja olivat läheistä sukua muun muassa shoshoneille sekä uteille.


title: Paiutet

text: Paiutet jakaantuivat historiallisella ajalla kahteen murteellisesti toisistaan eroavaan ryhmään, jotka tunnettiin pohjoisina ja eteläisinä paiuteina. Pohjoisen kansanhaara asui nykyisessä Oregonissa, Idahossa ja Kalifornian pohjoisosissa. Eteläiset ryhmät kansoittivat osia Utahista, Nevadasta ja Arizonasta.


title: Paiutet

text: Nykyään suurin osa paiuteista asuu Nevadan, Idahon ja Kalifornian itäosan reservaateissa.


title: Paiutet

text: Paiutet elivät alkuaan metsästyksellä ja keräilyllä, mutta 1700-luvulla eteläinen kansanosa omaksui maanviljelyn. Pohjoiset paiutet laajensivat metsästysmatkojaan vuoristosta Suurten tasankojen reunamille hevoskulttuurin myötä.


title: Paiutet

text: 1800-luvun puolivälissä tehdyt kultalöydöt Nevadassa ja Oregonissa lisäsivät pohjoisten paiutejen ja uudisasukkaiden välisiä erimielisyyksiä 1860-luvun aikana. Saman vuosikymmenen lopulla paiutet suostuivat asettumaan heille perustettuihin reservaatteihin. Oregonin paiutet osallistuivat sotiin Yhdysvaltoja vastaan vielä 1870-luvun lopulla. Tuolloin kapinoitsijoiden puolelle asettunut paiute-päällikkö Winnemuccan tytär Sarah Winnemucca vetosi hallitukseen heimotoveriensa auttamisessa. Myöhemmin Sarah piti esitelmiä eri puolilla Yhdysvaltoja ja tuli tunnetuksi intiaanien oikeuksien puolestapuhujana. Vuonna 1883 hän kirjoitti kirjan "Life Among The Paiutes, Their Wrong and Claims".


title: Paiutet

text: Vuonna 1889 paiutejen henkimies Wovokan kehittämä ympyrätanssi herätti suurta mielenkiintoa eri puolilla Pohjois-Amerikkaa. Kaukaisten intiaanikansojen lähettiläät tulivat tutustumaan tanssin sanomaan. Kristinuskoon nojaava ja kuolleitten henkiin heräämistä ennustava tanssi muutti muotoaan kulkeutuessaan heimolta toiselle ja se tunnettiin paremmin nimellä henkitanssi. Henkiliikkeen seurauksena syntyneet Etelä-Dakotan valkoisen väestön ja lakota-intiaanien erimielisyydet johtivat Wounded Kneen verilöylyyn joulukuussa 1890.


title: Paiutet

text: Paiutein suurimpana asutuskeskuksena toimiva Pyramidjärven reservaatti sijaitsee noin 50 kilometriä koilliseen Renon kaupungista Nevadassa. Liittovaltion hallitus myönsi alueen paiuteille vuonna 1959. Reservaatin pinta-ala on 1922 km², josta neljäsosa on veden peitossa. 1900-luvun aikana Pyramidjärven pinta laski 24 metriä, ja koko vesistö uhkaa hiljalleen kuivua. Suurimpana syynä kuivumiseen on läheisten kaupunkien vedentarve. Toistaiseksi järvi takaa riittävän kalakannan. Reservaatin asukkaiden talous perustuu suurimmalta osalta kalastukseen, erilaisiin vuokratuloihin ja karjanhoitoon.


title: Paiutet

text: Muut paiutein reservaateista sijaitsevat Kaliforniassa, Idahossa, Arizonassa, Utahissa ja Oregonissa. Osan reservaateista paiutet jakavat yhdessä shoshonien kanssa. Jonkun verran paiuteja asuu myös hajallaan reservaattien ulkopuolella. Varsinkin Utahien paiutejen terveydenhoito ja koulutus ovat parantuneet huomattavasti 20 viimeisen vuoden aikana. Sadat nuoret opiskelevat julkisissa kouluissa reservaattinsa ulkopuolella ja yhä useammat ovat suorittaneet korkeakoulututkinnon. Jotkut paiute-heimot ovat tarkkoja syntyperästään ja vaativat, että yhteisöön kuuluvien suonissa on virrattava ainakin puolet heimoverta.


title: Karstun Linnanmäen kalliomaalaus

text: Karstun Linnanmäen kalliomaalaus sijaitsee Lohjanjärven koillispuolella Linnamäen kallionsivulla. Kuvioton maalaus löydettiin Helsingin Yliopiston arkeologian opiskelijoiden järjestön (Fibula) järjestämällä inventointiretkellä vuonna 1991. Retkiä johti Petri Pesonen.


title: Karstun Linnanmäen kalliomaalaus

text: Linnamäki sijaitsee pitkän Karstunlahden pohjukassa noin 500 metriä rannasta. Jyrkkärinteisenä puolustuslinnan oloisena sitä kutsutaan linnaksi, vaikka mitään puolustusrakennelmia ei ole löydettykään. Etelään putoavat rinteet ovat jyrkät pystykallioidenkin takia. Yhdessä tällaisessa seinämässä löytyi punaväriä.


title: Karstun Linnanmäen kalliomaalaus

text: Maalaus sijaitsee kalliossa vesivaluman reunassa noin kolmen metrin korkeudessa. Punavärijälki on pystysuuntainen ja ilmeisesti kuvioton. Veden valuma rajaa läikän vasemmalta ja on saattanut tuhota mahdollisen maalauksen. Punavärin sijainti kiven pinnassa saattaa olla luontainen värjäytymä, mutta koska se on ainoa värjäytymä, uskotaan sen olevan ihmisen tekemä.


title: Karstun Linnanmäen kalliomaalaus

text: Koska maalaus on punaväriä on niin korkealla, on se täytynyt maalata tikkailta, kun kallion edessä oli maata, tai kiipeämällä kohteen alle kallion pykäliä pitkin. Toinen vaihtoehto on ollut maalata se veneessä veden tai jään päältä, kun merivesi oli korkeammalla kuin nykyään.


title: Moschops

text: Moschops (nimen merkitys: "”vasikankasvo”") on sukupuuttoon kuollut permikaudella elänyt terapsidisuku. Se kuuluu Dinocephalia-alalahkoon ja Tapinocephalidae-heimoon.


title: Moschops

text: Sukuun luetaan neljä lajia joista "Moschops capensis", "M. koupensis" tunnetaan hyvinsäilyneistä jäänteistä. "Moschops whaitsi" ja "Moschops oweni" tunnetaan huonommin säilyneestä aineistosta, eikä niiden määritys ole täten varma. Lisäksi saattaa olla että "M. capensis" ja "M. koupensis" eivät ole erillisiä lajeja vaan erilaiset yksilöt edustavat saman lajin eri sukupuolia.


title: Moschops

text: "Moschops" oli suurikokoinen kasvinsyöjä. Sen kallon pituus on 40 cm ja kokonaispituus suunnilleen 2,5–3 metriä. Sillä oli paksu kallo, joka saattaa viitata päiden puskemiseen. "Moschopsin" fossiileja on löydetty Etelä-Afrikasta, Karoosta.


title: Seogwipo

text: Seogwipo on kaupunki Etelä-Koreassa Jejun provinssissa. Vuonna 2011 kaupunkialueella oli noin 85 000 asukasta. Vuonna 2006 kuntaliitoksessa kaupunkiin liitettiin myös viereinen Namjejun maalaiskunta. Seogwipo kattaa nyt 47 % Jejun saaresta, ja koko kunnan yhteinen väkiluku on noin 155 500 (2010).


title: Seogwipo

text: Seogwipo sijaitsee Hallasan-vuoren etelärinteellä. Sen keskustaan noustaan satamasta jyrkkää rinnettä. Appelsiinitarhojen ympäröimä kaupunki on suosittu matkailukohde, jossa on paljon hotelleja.


title: Seogwipo

text: Seogwipoon pääsee saaren pääkaupungista Jeju-sista linja-autolla joko saaren länsi- tai itäreunaa pitkin (2 t 40 min) tai saaren keskustan vuoristoreittiä (1 t 20 min).


title: FV102 Striker

text: FV102 Striker on Britanniassa valmistettu telavetoinen panssarintorjunta-ajoneuvo. FV102:n valmistaja oli Alvis Vickers, joka toi vaunutyypin tuotantoon vuonna 1975. FV102 kuuluu kokonaiseen CVR(T) ajoneuvoperheen sarjaan.


title: FV102 Striker

text: Ajoneuvon pääaseistuksena on 2x5 Swingfire-tyyppistä lankaohjattua panssarintorjuntaohjusta. Swingfiren jälkeen uudeksi pst-ohjukseksi tuli FGM-148 Javelin. Apuaseena toimii 7,62 mm konekivääri. Swingfire-ohjusten enimmäinen toimintamatka oli 4 000 metriä.


title: FV102 Striker

text: Vaunutyyppi on edelleen käytössä moottorien ajanmukaistamisen ansiosta. Moottori oli aluksi Jaguar J60 -tyypin 4,2-litrainen 6-sylinterinen bensiinimoottori, teholtaan 190 hevosvoimaa. Uudeksi moottorityypiksi valittiin Cumminsin 5,9 litran mutta saman tehoinen BTA-dieselmoottori. Moottorin vaihdoksella tähdättiin vähentämään polttoaineen kulutusta ja siten saamaan alhaisempia käyttökustannuksia.


title: FV102 Striker

text: 80 km/h enimmäisen tienopeuden saavuttamaan kykenevä taisteluajoneuvo on toimintakykyinen yöllä, ja siinä on NBC-suojaus joukkotuhoaseita vastaan.


title: Sebastes

text: Sebastes on korusimppujen heimoon ("Sebastidae") ja "Sebastinae"-alaheimoon kuuluva kalasuku.


title: Sebastes

text: Sukuun kuuluu 108 lajia.


title: Kolmas makkabilaiskirja

text: Kolmas makkabilaiskirja (myös "Kolmas makkabealaiskirja"; ) on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä ortodoksisessa Raamatussa. Ortodoksinen kirkko pitää sitä deuterokanonisena, mutta läntiset kirkkokunnat lähinnä pseudepigrafisena.


title: Kolmas makkabilaiskirja

text: Nimestään huolimatta kirjassa ei kerrota makkabealaisista tai heidän kapinastaan seleukideja vastaan, joista kertotaan Ensimmäisessä ja Toisessa makkabilaiskirjassa. Kolmannessa makkabilaiskirjassa sen sijaan kerrotaan Egyptin kuningas Ptolemaios IV Filopatorin muutamaa vuosikymmentä aikaisemmin toimeenpanemista juutalaisvainoista. Eräs keskiaikainen käsikirjoitusten kopioija esittikin kommenttinaan, että kirjan nimen pitäisi oikeastaan olla "Ptolemaiolaiskirja". Toisella ja Kolmannella makkabilaiskirjalla on kuitenkin sisällöllisiä ja temaattisia yhtäläisyyksiä kuten juutalaisten kuuliaisuus Mooseksen lakia kohtaan, kestävyys vainoissa sekä Ptolemaioiksen ja Heliodoroksen käynti Jerusalemin temppelissä.


title: Kolmas makkabilaiskirja

text: Kirjan alussa kerrotaan Rafian taisteluta, jonka Ptolemaios IV Filopator kävi Syyriaa hallinneita seleukideja vastaan. Taistelun jälkeen Ptolemaios vieraili Jerusalemissa. Tällöin hän vaati pääsyä myös temppelin kaikkeinpyhimpään, mikä juutalaisten lain mukaan oli kuitenkin ehdottomasti kielletty kaikilta muilta paitsi ylimmältä papilta, joka hänkin sai käydä siellä vain kerran vuodessa. Jumalallinen ihme estikin häneltä pääsyn sinne. Tästä raivostuneena hän vihastui juutalaisiin, ja palattuaan Aleksandriaan hän antoi ensin säädöksen, joka rajoitti Egyptin juutalaisten oikeuksia, mutta kun he eivät sen jälkeenkään luopuneet uskostaan, hän määräsi heidät kaikki surmattaviksi. Tätä varten heidät oli vangittava ja kuljetettava kilpa-ajoradalle, missä teloitukset oli määrä suorittaa. Egyptin laki kuitenkin määräsi, että kaikkien kuolemaantuomittujen nimet oli merkittävä muistiin, mutta kun näin yritettiin tehdä, papyrus ja kirjoitusvälineet loppuivat kesken. Tämän vuoksi Ptolemaios määräsi, että sotanorsuista vastaavan oli tuotava norsut paikalle ja annettava niiden tallata juutalaiset jalkoihinsa. Jumalallisten ihmeiden ansioista he kuitenkin pelastuivat ja pääsivät pakenemaan. Lopulta kuningas muutti mielensä ja peruutti määräyksensä. Tämän vuoksi Ptolemaiksessa vietetiin iloista kiitosjuhlaa.


title: Kolmas makkabilaiskirja

text: Kirja on kirjoitettu kreikaksi todennäköisimmin viimeisellä vuosisadalla ennen ajanlaskumme alkua, ja sen kirjoittaja on ilmeisesti ollut Aleksandrian juutalainen.


title: Kolmas makkabilaiskirja

text: Ei ole selvää, missä määrin kirja perustuu historiallisiin tapahtumiin. Mathias Delcorin mukaan kirja on lähinnä laintulkintaa ja samalla juutalaisen uskon puolustuspuheenvuoro eli apologia. Samaa mieltä on Sara Raup Johnson, joka pitää sitä "historiallisena fiktiona" ja samalla opetuskirjasena siitä, miten juutalaiset voivat mukautua ympäröivään ei-juutalaiseen yhteiskuntaan.


title: Kolmas makkabilaiskirja

text: Jotkin kohdat kirjasta, kuten papyruksen loppuminen juutalaisten nimiä kirjattaessa, ovat selvästi fiktiota. On kuitenkin totta, että ptolemaiolaisella ajalla Egyptin juutalaiset joutuivat ajoittain vainojen kohteeksi. Josefuksen mukaan Ptolemaios VIII määräsi monet, joskaan ei kaikkia Aleksandrian juutalaisia surmattaviksi, koska he kannattivat Kleopatra II:n valtapyrkimyksiä, ja että tämä tuomio pantiin täytäntöön juopuneiden norsujen avulla. Tätä tapausta on pidetty Kolmannen makkabilaiskirjan historiallisena taustana, joskin kirjoittaja on sijoittanut sen varhaisempaan ajankohtaan.


title: Kolmas makkabilaiskirja

text: Adolf Büchler esitti vuonna 1889 kuitenkin teorian, jonka mukaan kirja kuvaisi Fajumin alueella Egyptissä esiintyneitä juutalaisvainoja, joiden vuoksi juutalaiset, oltuaan siihen saakka Egyptin ja Syyrian välisessä valtataistelussa Egyptin puolella, olisivat siirtyneet nopeasti Syyrian puolelle. Willrich taas on väittänyt kirjan viittaavan peitellysti Caligulaan.


title: Kolmas makkabilaiskirja

text: Ortodoksinen kirkko lukee Kolmannen makkabilaiskirjan deuterokanonisten kirjojen joukkoon, mutta läntiset kirkkokunnat pitävät sitä lähinnä pseudepigrafisena.


title: Kolmas makkabilaiskirja

text: Vanhoista Septuagintan käsikirjoituksista se on ollut mukana vain Codex Alexandrinuksessa. Kirja ei sisälly latinalaiseen Vulgata-käännökseen.. Sitä ei ole myöskään Lutherin Raamatussa eikä suomenkielisissä Raamatuissa edes niissä painoksissa, joissa Vanhan testamentin apokryfikirjatkin ovat mukana.


title: Kolmas makkabilaiskirja

text: Suomen evankelisluterilaisen kirkon kirkolliskokous asetti vuonna 1998 komitean Vanhan testamentin apokryfikirjojen uuden suomennoksen laatimiseksi. Niiden aikaisemmista suomennoksista poiketen komitea sai tehtäväkseen kääntää myös Kreikkalaisen Esran kirjan, Kolmannen Makkabilaiskirjan ja Psalmin 151. Näin tehtiin lähinnä ekumeenisista syistä, sillä ortodoksit pitävät niitäkin Raamattuun kuuluvina.


title: Kolmas makkabilaiskirja

text: Kirkolliskokous hyväksyi käännöksen vuonna 2009. Tällöin se päätti, että vanhoissa suomennoksissa mukana olleet apokryfikirjat voidaan julkaista Raamatun painoksissa omana osastonaan Vanhan ja Uuden testamentin välissä, mutta maninitut, aiemmin suomentamattomat vain erillisenä julkaisuna.


title: Tuuli Kaskinen

text: Tuuli Kaskinen (s. 1978) on suomalainen tutkija. Hän työskentelee Demos Helsingin toiminnanjohtajana. Demos Helsingissä hän on muun muassa vetänyt Ilmastotalkoita ja startup-yritysten Peloton-projektia.


title: Tuuli Kaskinen

text: Kaskinen on toiminut pitkään ympäristöjärjestö Dodossa, jossa hän on muun muassa ollut perustamassa ilmastoasioista käsittelevää Ilmari-kouluvierailuhanketta ja Sinsibere-kehitysyhteistyöhanketta Maliin sekä järjestänyt Megapolis-tapahtumia. Aiemmin Kaskinen on työskennellyt Suomen luonnonsuojeluliiton energiakoordinaattorina, EU-koordinaattorina, energia-asiantuntijana ja ilmastoasiantuntijana.


title: Tuuli Kaskinen

text: Kaskinen on Fortum Oyj:n sidosryhmien neuvottelukunnan jäsen, Turun yliopiston Tulevaisuuden tutkimuslaitoksen johtokunnan jäsen, Käsi- ja taideteollisuusliitto Taito ry:n hallituksen jäsen ja Helsingin kaupunginosayhdistysten liitto Helkan hallituksen jäsen. Hän on ollut myös valtion Energiansäästötoimikunnassa, ERA17 – Energiatehokkaan rakentamisen aika -toimikunnassa ja hallituksen tulevaisuusselontekoa valmistelleessa työryhmässä.


title: Tuuli Kaskinen

text: Kaskinen on valmistunut kauppatieteiden maisteriksi Turun kauppakorkeakoulusta, pääaineenaan kansainvälinen liiketoiminta.


title: Tuuli Kaskinen

text: Kaskisen puoliso on tutkija Aleksi Neuvonen.


title: Tuuli Kaskinen

text: Kaskinen on kirjoittanut myös raportteja ympäristöministeriölle, eduskunnan tulevaisuusvaliokunnalle, Kepalle ja Demos Helsingille.


title: Riebeeckosaurus

text: Riebeeckosaurus (nimen merkitys: "”Riebeeckin lisko”") on sukupuuttoon kuollut Dinocephalia-alalahkoon kuuluva terapsidisuku. Se eli permikaudella, ja oli keskikokoinen kasvinsyöjä. Sukuun luetaan yksi laji, "Riebeeckosaurus longirostris".


title: Riebeeckosaurus

text: "Riebeeckosaurus" kuuluu heimoon Tapinocephalidae. Tämän suvun erityispiirteisiin kuuluu pitkä ja kapea kuono. Sen kallon pituus on noin 45 cm ja kokonaispituus todennäköisesti noin 2,5 metriä. Eläimen painoksi on arvioitu noin 500 kg. "Riebeeckosaurus" tunnetaan kahdesta fossiilisesta kallosta, jotka on löydetty Karoosta, Etelä-Afrikasta.


title: Ulemosaurus

text: Ulemosaurus (nimen merkitys: "”Ulema-joen lisko”") on sukupuuttoon kuollut keskisellä permikaudella elänyt terapsidisuku. Se kuuluu Dinocephalia-alalahkoon ja heimoon Tapinocephalidae. Sukuun luetaan yksi laji, "Ulemosaurus svijagensis".


title: Ulemosaurus

text: "Ulemosaurus" oli suuri kasvinsyöjä. Sen kallo on noin 30 cm pitkä, ja kokonaispituudeksi on arvioitu noin 3 metriä. Ulemosauruksen fossiileja on löydetty Permin alueelta, Venäjältä. "Ulemosaurus" muistuttaa paljon Etelä-Afrikasta löydettyjä "Moschops"-suvun lajeja, ja se onkin niiden lähisukulainen, mutta eli hieman ennen niitä.


title: Ulemosaurus

text: Cisneros "et al.", (2012):


title: Life Science Center Espoo

text: Life Science Center Keilaniemi on Espoon Keilaniemessä, noin 8 kilometrin päässä Helsingistä ja merenrannan tuntumassa sijaitseva viiden tornitalon Business Park yrityskeskittymä. Life Science Center Keilaniemi (lyhennetty LSCK) koostuu eri kokoisista ja eri toimialojen kuten lääketeollisuuden, tietotekniikan tai biotekniikan alan yrityksistä.


title: Life Science Center Espoo

text: Life Science Center Keilaniemi on Hartelan vuosina 2003-2008 rakentama toimistotalojen kokonaisuus.


title: Life Science Center Espoo

text: Life Science Centerissä toimivia yrityksiä ovat mm. diabetesteknologiayritys Mendor, Laatukeskus Excellence Finland ja Regus Suomi, joka tarjoaa toimitiloja vuokralle.


title: Life Science Center Espoo

text: Liikenneyhteyden Life Science Centeriin ovat hyvät Karhunsaarentietä, kehä 1. tietä ja länsiväylää pitkin. Toimistokohde sijaitsee länsimetron reitin varrella Keilaniemen pysäkin välittömässä läheisyydessä. Suunnitteilla oleva Raidejokeri tulee parantamaan yhteyksiä entisestään.


title: Green Turtle Cay

text: Green Turtle Cay on pieni saari Bahamalla. Se sijaitsee Abacon saaren edustalla ja muodostaa oman hallintoalueensa. Saaren asukasluku on 595.


title: Green Turtle Cay

text: Green Turtle Cay oli ensimmäisiä englantilaisten asuttamia Bahaman saaria 1700-luvun lopulla. Amerikan vapaussotaa pakenevat lojalistit perustivat saarelle New Plymouthin kaupungin 1770-luvulla. Nimensä saari on saanut liemikilpikonnista (eng. "green turtle"). Green Turtle Cay on Bahaman uusin hallintoalue. Se erotettiin Pohjois-Abacosta vuonna 2008.


title: Keratocephalus

text: Keratocephalus (nimen merkitys: "”sarvipää”") on sukupuuttoon kuollut Dinocephalia-alalahkoon ja Tapinocephalidae-heimoon kuuluva terapsidisuku. Sukuun luetaan yksi laji, "Keratocephalus moloch".


title: Keratocephalus

text: "Keratocephalus" eli keskisellä permikaudella ja oli suurikokoinen kasvinsyöjä. Sen kallo on noin 50 cm pitkä, ja koko eläimen pituus oli suunnilleen 2,5–3 metriä. Keratocephaluksen tunnusmerkki on sarvimainen kohouma silmien välissä, mistä se on myös saanut nimensä. Kuonon pituus vaihtelee suhteellisen paljon eri yksilöiden välillä. Tämän terapsidin fossiileja on löydetty Karoon alueelta Etelä-Afrikasta.


title: Daniel Braaten

text: Daniel Omoya Braaten (s. 25. toukokuuta 1982 Oslo, Norja) on norjalainen jalkapalloilija. Hän edustaa norjalaista SK Brannia ja on pelipaikaltaan hyökkäävä keskikenttäpelaaja tai laitalinkki.


title: Daniel Braaten

text: Braaten siirtyi kasvattajaseurastaan Skeidistä norjalaisjätti Rosenborgiin vuonna 2004. 3. elokuuta 2007 hän teki sopimuksen Englannin Valioliigassa pelanneen Bolton Wanderersin kanssa. Hänestä maksettiin 450 000 punnan siirtokorvaus.


title: Daniel Braaten

text: 2. syyskuuta 2013 Braaten solmi yksivuotisen sopimuksen tanskalaisseura FC Kööpenhaminan kanssa.


title: Daniel Braaten

text: Braaten teki ensiesiintymisensä Norjan maajoukkueessa 22. tammikuuta 2004 ystävyysottelussa Ruotsia vastaan. Hän on pelannut kaikkiaan 52 maaottelua ja tehnyt niissä neljä maalia.


title: Jeju (kaupunki)

text: Jeju (제주, Jeju-si) on kaupunki Etelä-Koreassa Jejun provinssissa. Vuonna 2011 kaupunkialueella oli noin 330 169 asukasta. Vuonna 2006 kuntaliitoksessa kaupunkiin liitettiin myös viereinen Bukjejun maalaiskunta. Jeju-si kattaa nyt 53 % Jejun saaresta, ja koko kunnan yhteinen väkiluku on noin 422 500 (2010).


title: Taifuuni Haiyan

text: Taifuuni Haiyan oli trooppinen hirmumyrsky, joka aiheutti marraskuussa 2013 tuhoa Filippiineillä. Kun se perjantaina 8. marraskuuta iski Filippiineille, se oli voimakkuudeltaan korkeimmassa eli 5. luokassa Saffirin-Simpsonin hurrikaaniasteikolla. Tuulennopeus oli yli 100 m/s. Se tuotti 5–6 metriä korkeita aaltoja. Satojatuhansia ihmisiä joutui lähtemään kodeistaan. Myrsky runteli Taclobanin kaupunkia pahoin, ja heti arveltiin ainakin satojen saaneen surmansa. Vietnamissa evakuoitiin noin puoli miljoonaa ihmistä. Filippiineillä hurrikaanissa kuoli vuoden 2014 tammikuun tietojen mukaan 6 190 henkilöä, minkä lisäksi 1 785 henkilöä oli kateissa.


title: Taifuuni Haiyan

text: Filippiineillä kuolleita ja loukkaantuneita oli yhteensä yli 30 000. Kaikkiaan myrsky kosketti yli 16 miljoonaa henkilöä. Neljä miljoonaa oli joutunut jättämään kotinsa. Tuhojen hinnaksi on arvioitu 36 590 882 497 Filippiinien pesoa. Sähkö- ja vedenjakeluverkoston vahinkoja ei ole vieläkään korjattu kokonaan. Kiinan Hainanissa ja Guangxissa kuolonuhreja oli seitsemän ja tuhojen rahalliseksi määräksi arvioitiin yli 800 miljoonaa Yhdysvaltain dollaria. Vietnamissa kuolleita ja kadonneita oli 14. Taiwanissa kahdeksan ihmistä hukkui heidän jouduttuaan mereen korkeiden aaltojen mukana.


title: Taifuuni Haiyan

text: Lentotukialus USS George Washington (CVN-73) saapui avustamaan kadonneiden etsinnässä ja tarvikkeiden toimituksissa. Sairaalalaiva USNS Mercyn odotettiin saapuvan Filippiineille joulukuussa.


title: Taifuuni Haiyan

text: Iso-Britannia lähetti HMS Daring (D32) -aluksen ja C-17 Globemaster III -kuljetuskoneen avustusoperaatiota varten, minkä lisäksi se myönsi katastrofiapua 10 miljoonan punnan edestä.


title: Wakan Tanka

text: Wakan Tanka (Wakȟáŋ Tȟáŋka) on sioux-intiaanien (dakotat, lakotat ja nakotat) ylin jumaluus. Se ei ollut yksittäisen olennon ilmentymä, vaan maailmankaikkeuden yhtenäisyyttä edustava mystinen voima. Tämä näkymätön henki muodostui neljän jumalolennon ryhmästä, jotka kukin edustivat neljää erilaista pyhää voimaa. Näihin voimiin kuuluivat muun muassa aurinko, kuu, tuulet ja ukkonen. Wakan Tankan ulkopuolella liikkui pahoja voimia kuten pyörremyrskyt ja muut vitsaukset, jotka aiheuttivat kärsimystä ihmiskunnalle.


title: Wakan Tanka

text: Myöhempien aikojen kristinuskon vaikutus sai siouxit kutsumaan Wakan Tankaa "Suureksi hengeksi" ja rinnastamaan sen kristinuskon jumalaan.


title: Wakan Tanka

text: Wakan Tankan alaiset henget käyttivät pyhää kieltä, jota tavallinen ihminen ei ymmärtänyt. Taivaallisten viestien välittäjinä toimivat pyhät miehet (joskus naiset), jotka olivat perehtyneet yliluonnolliseen maailmaan. Nämä siouxien "papit" jakaantuivat eri ryhmiin sen mukaan, mihin tarkoitukseen he olivat voimansa saaneet. Vahvimpia olivat shamaanit, jotka johtivat uskonnollisia seremonioita ja kykenivät halutessaan muuttamaan yhteisön lakeja. Heidän tehtävänään oli ilmoittaa kansalleen Wakan Tankan tahto.


title: Wakan Tanka

text: Algonkinkielisten intiaanien keskuudessa Wakan Tankan vastine tunnettiin nimellä Manitou.


title: Bathygnathus

text: Bathygnathus on sukupuuttoon kuollut varhaisella permikaudella elänyt synapsidisuku, joka todennäköisesti kuuluu heimoon Sphenacodontidae. Sukuun luetaan yksi laji, "Bathygnathus borealis". Se oli lihansyöjä ja läheistä sukua "Dimetrodonille", tai ehkä jopa sama kuin "Dimetrodon".


title: Bathygnathus

text: "Bathygnathus" oli ensimmäinen löydetty primitiivisen synapsidin fossiili. Suku tunnetaan yhdestä leuanpalasesta, joka on löydetty Prinssi Edwardin saarelta Kanadasta. "Bathygnathusta" luultiin aluksi virheellisesti dinosaurukseksi, vaikka Richard Owen oli arvellut sen olevan sukua Theriodontialle. Owen oli ollut tässä asiassa oikeassa, sillä Theriodontian edustajat ovat "Bathygnathusin" tavoin synapsideja, ja täten läheisempää sukua nisäkkäille kuin dinosauruksille.


title: Adamiitti

text:
Adamiitti on mineraali, joka kuuluu samaan mineraaliryhmään malakiitin, punertavan järvimalmin, sinkkisälvän ja hemimorfiitin kanssa. Se on usein osana seosta, jossa on myös oliveniitia. Väriltään tämä mineraali on keltaisen, vihreän tai ruskean sävyinen. Kemiallinen kaava on Zn(AsO)(OH). Kiteet voivat olla pitkänomaisia ja joskus kaksittain. Joskus sen massa on pallomainen.
Se on läpinäkyvä tai läpikuultava ja siinä on lasinkiilto. Viiru on väriltään valkoinen.


title: Adamiitti

text: Adamiittia esiintyy Atacaman aavikolla, Saksassa, Kreikassa, Meksikossa ja Namibiassa.


title: Virransalmen silta

text: Virransalmen silta Mäntyharjulla Etelä-Savossa on vuonna 1937 valmistunut teräsristikkosilta, josta tuli museosilta vuonna 1990. Silta on puukantinen ja tehty tyyppipiirustusten mukaan. Virransalmen sillan on suunnitellut Tie- ja vesirakennushallituksen insinööri Herman Ossian Hannelius vuonna 1929. Yksiaukkoisen sillan kokonaispituus on 44,1 metriä. Sillan jänneväli on 35 metriä ja vapaa aukko 34 metriä.


title: Virransalmen silta

text: Silta kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosilta". Silta on säilynyt kutakuinkin alkuperäisen näköisenä. Ensimmäinen perusteellisempi korjaus ja kohotus sillalle tehtiin vuonna 1972, jolloin suurin osa sen alkuperäisistä osista kuitenkin säilyi. Uusi Virransalmen silta ja uusi tienosa valmistuivat 300 metrin päähän vuonna 1985, ja vanhalle sillalle jäi pääosin kevyttä liikennettä.


title: Virransalmen silta

text: Virransalmessa reitillä Mäntyharjulta Iittiin on ollut lossi tiettävästi vuodesta 1855 lähtien. Sitä yritettiin useaan otteeseen korvata sillalla, esimerkiksi vuosina 1857, 1868 ja 1881. Vastustajina olivat muun muassa veden virtauksesta huolestunut Tie- ja vesirakennusjohtokunta, väylää tukinuittoon käyttänyt Kymin osakeyhtiö sekä tien- ja sillanpitovelvolliset maanomistajat. Lossi kuitenkin aiheutti haittaa tukinuitolle ja muulle vesiliikenteelle, ja Kymin osakeyhtiö esitti sillan rakentamista vuonna 1909. Kuntalaisten mielestä tieyhteys oli heikkokuntoinen, ja he jättivät oman esityksensä vuosina 1910 ja 1915. Jälkimmäinen esitys johti jopa siihen, että kuntakokous pyysi lupaa sillanrakennukseen. Ehdotettu siltatyyppi ei ollut Kymmene Osakeyhtiön toiveiden mukainen, ja yhtiö valitti päätöksestä. Sillan rakentamispäätös annettiin marraskuussa 1917, mutta siltaa ei siitä huolimatta rakennettu. Vuonna 1918 uusittu tielaki tuli täysin voimaan vuoden 1921 alusta, ja tienpito siirtyi valtion vastuulle.


title: Virransalmen silta

text: Lossimaksua vastustettiin ja uudet silta-anomukset tehtiin vuosina 1921 ja 1927. Vaatimus uudistettiin vuonna 1932, jolloin perusteluina olivat työllisyysnäkökohtien lisäksi lossirannassa sattuneet monet ”pienemmät tapaturmat” ja vuonna 1930 tapahtunut, viisi henkeä vaatinut onnettomuus. Lossi uusittiin vielä kertaalleen vuonna 1933. Sillan rakentamiselle näytettiin kuitenkin vihreää valoa. Uudellakin lautalla sattui vaaratilanteita: Vuonna 1936 lossin ohjausvaijerin tolppa katkesi ja lossi, kannellaan linja-auto matkustajineen, ajelehti kohti Sarkavettä. Lossi saatiin pysäytettyä lopulta ankkurilla.


title: Virransalmen silta

text: Sillan rakentamisen tarjouskilpailu käytiin lokakuussa 1936, ja urakkasopimus allekirjoitettiin marraskuussa samana vuonna. Siltaurakan sai A. Ahlström Osakeyhtiö. Rakennustyö oli aloitettu jo kesällä 1936, jolloin oli juntattu perustusten puupaalut, valettu 1,2 metriä paksu paalulaatta ja tehty maatukien kivityöt. Sillan teräsosat ovat saksalaista valmistetta, ja myös asentajat olivat Saksasta. Urakka valmistui sovitun aikataulun mukaan kesäkuussa 1936.


title: Virransalmen silta

text: Virransalmen silta valmistui vuonna 1937. Se on puukantinen teräsristikkosilta ja tehty tyyppipiirustusten mukaan. 1920-luvulla laadittiin ja otettiin käyttöön puukantisten teräsristikkosiltojen normaalipiirustukset jänneväliltään 30–60-metrisille silloille. Niiden mukaisia siltoja tehtiin 1930-luvun loppuun mennessä yli 50 kappaletta. Virransalmen sillan on suunnitellut Tie- ja vesirakennushallituksen insinööri Herman Ossian Hannelius vuonna 1929.


title: Virransalmen silta

text: Yksiaukkoisen sillan kokonaispituus on 44,1 metriä ja liikenteelle jäävä hyötyleveys 5 metriä. Sillan jänneväli on 35 metriä ja vapaa aukko 34 metriä. Sillan kannen leveys on 6 metriä, poikkipalkit rajoittavat kulkukorkeudeksi 3,7 metriä. Sillan alikulkukorkeus on 4,2 metriä.


title: Virransalmen silta

text: Silta on säilynyt kutakuinkin alkuperäisen näköisenä. Kuuden tuuman syrjälankutusta oleva sillan kansi on uusittu useaan kertaan, noin kymmenen vuoden välein. Silta on maalattu noin viiden vuoden välein, ja ylärakenteisiin on tehty korjauksia, jotka ovat aiheutuneet liian korkeiden kuormien aiheuttamista vaurioista. Ensimmäinen perusteellisempi korjaus ja kohotus sillalle tehtiin vuonna 1972, jollon suurin osa sen alkuperäisistä osista kuitenkin säilyi. Siltapenkereen puukaiteet uusittiin vuonna 2007.


title: Virransalmen silta

text: Silta on vuodesta 1990 kuulunut Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosilta".


title: Virransalmen silta

text: Uusi Virransalmen silta ja uusi tienosa valmistuivat 300 metrin päähän vuonna 1985, ja vanhalle sillalle jäi pääosin kevyttä liikennettä.


title: Virginian kuvernöörinvaali 2013

text: Virginian kuvernöörinvaali 2013 järjestettiin 5. marraskuuta 2013. Demokraattien Terry McAuliffe valittiin Virginian osavaltion seuraavaksi kuvernööriksi.


title: Virginian kuvernöörinvaali 2013

text: "Helsingin Sanomien" kirjeenvaihtajan Tuomas Niskakankaan mukaan äänestys oli yksi harvoista tärkeistä vaaleista Yhdysvalloissa vuonna 2013 ja republikaanien tappio heijastaa puolueen tilaa. Niskakankaan mukaan kuvernöörinviran oletettiin aluksi pysyvän republikaaneilla, sillä varakuvernööri Bill Bolingin odotettiin jatkavan kuvernöörinä Bob McDonnellin jälkeen. Teekutsuliikkeen tuella osavaltion oikeusministeri Ken Cuccinelli kuitenkin haastoi Bollingin esivaaleissa. Kun Bolling hävisi esivaalin, hän ei suostunut tukemaan Cuccinellia. Niskakankaan mukaan tämä heijastelee republikaanisen puolueen sisäistä valtakamppailua äärikonservatiivien ja maltillisten välillä. Hän myös toteaa, että Cuccinellin tiukat kannat aborttiin, asevalvontaan ja siirtolaislakien uudistukseen koituivat hänen tappiokseen. Vaalien tulos ei päätynyt McAuliffen hyväksi siksi, että hänellä olisi ollut paljon kannatusta, vaan siksi, että Cuccinellilla oli paljon vastustusta.


title: Jules Päiviö

text: Jules Peter Päiviö (26. huhtikuuta 1916 Port Arthur – 4. syyskuuta 2013 Aurora) oli kanadansuomalainen arkkitehti, professori ja sotilas. Hän tuli tunnetuksi viimeisenä elossa olleena Espanjan sisällissodassa taistelleena kanadalaisena. Päiviö liittyi syksyllä 1936 Espanjan tasavaltalaisten Kansainvälisiin prikaateihin. Hän joutui sodan aikana vangiksi ja oli vankileirillä yli vuoden. Kanadan lain mukaan vieraisiin joukkoihin värväytyminen oli kiellettyä. Päiviö ei saanut kuitenkaan kotiin palattuaan rangaistusta, mutta hän joutui tarkkailtavaksi eikä pystynyt osallistumaan toisen maailmansodan sotatoimiin. Sodan jälkeen hän opiskeli arkkitehdiksi ja työskenteli 21 vuoden ajan Ryersonin yliopistossa.


title: Jules Päiviö

text: Ontarion osavaltion Port Arthurissa sijainneessa Alppila-nimisessä suomalaisyhteisössä syntynyt Päiviö muutti perheensä mukana Greater Sudburyn kaivoskaupunkiin 1920-luvun lopulla. Hänen isänsä oli Kärsämäeltä Pohjois-Amerikkaan muuttanut toimittaja ja runoilija Aku Päiviö. Köyhässä perheessä kasvanut Jules Päiviö tutustui jo lapsena vasemmistolaiseen kirjallisuuteen ja luki myös isänsä toimittamaa Vapaus-sanomalehteä. Hän aloitti poliittisen aktivismin jo nuorena. Ensimmäisen lakkonsa Päiviö organisoi kahdeksanvuotiaana protestoidessaan koulun aamurukouksia vastaan. Myöhemmin hän työskenteli isänsä tavoin Vapaa Sana -lehdessä.


title: Jules Päiviö

text: Espanjan sisällissodan syttyessä Päiviön työpaikkana oli paikallisen tavaratalon rautaosasto. Syksyllä 1936 hän pääti seurata kahden kanadansuomalaisen ystävänsä esimerkkiä ja liittyä Espanjan tasavaltalaisten Kansainvälisiin prikaateihin. Päiviö matkusti laivalla Ranskan Le Havreen, jatkoi sieltä Espanjaan ja ylitti Pyreneiden vuoriston jalkaisin. Hän liittyi keväällä 1937 vapaaehtoisena aluksi lähinnä yhdysvaltalaisista muodostettuun Abraham Lincolnin prikaatiin ja jonkin ajan kuluttua kanadalaisista taistelijoista koottuun Mackenzie–Papineau -pataljoonaan. Ne olivat osa noin 40 000 miehen vahvuisia Kansainvälisiä prikaateja. Yhteensä Espanjan sisällissotaan osallistui tasavaltalaisten puolella noin 1 500 kanadalaista, joista arviolta 70 oli suomalaistaustaisia.


title: Jules Päiviö

text: Päiviö osallistui aluksi Jaramin taisteluihin, joissa hän haavoittui. Palattuaan rintamalle hän oli maaliskuussa 1938 mukana Ebrojoen peräytymistaisteluissa konekiväärikomppanian varapäällikkönä. Päiviö joutui Gandesan lähistöllä diktaattori Francon puolella taistelleiden italialaisten fasistien vangiksi. Hänet oli jo asetettu teloitusryhmän eteen, kun paikalle saapunut italialainen upseeri keskeytti teloituksen. Uusien ohjeiden mukaan kansainvälisen prikaatin sotavankeja vaihdettiin vangittuina olleisiin kansallismielisiin. Päiviö vietti yli vuoden vankileirillä, kunnes hänet vapautettiin sodan päätyttyä.


title: Jules Päiviö

text: Vaikka vieraisiin armeijoihin värväytyminen oli Kanadan lakien mukaan kiellettyä, eivät kotiin palanneet taistelijat saaneet syytteitä. He joutuivat kuitenkin viranomaisten ja turvallisuuspoliisin tarkkailun alle, mikä johtui pääosin vapaaehtoisten vasemmistolaisuudesta ja heidän taistelustaan muun muassa Neuvostoliiton tukemissa kansainvälisissä prikaateissa. Toisen maailmansodan alkaessa Päiviö liittyi Kanadan armeijaan. Espanjan sisällissodan aikaisesta toiminnastaan johtuen Päiviötä ei kelpuutettu taistelujoukkoihin, vaan hän toimi sodan ajan kouluttajana Kanadassa ja opetti Eurooppaan lähetettäville yksiköille kartanlukua. Sotilasarvoltaan hän oli kersantti.


title: Jules Päiviö

text: Sodan jälkeen Päiviö opiskeli arkkitehdiksi Torontossa Ryersonin yliopistossa. Myöhemmin hän toimi samassa yliopistossa professorina ja opetti arkkitehtuuria 21 vuoden ajan. Päiviö oli mukana rauhanliikkeessä, muun muassa ydinaseita vastustavassa veteraanijärjestössä. Hän oli myös aktiivinen toimija kanadansuomalaisessa yhteisössä. Vuonna 2012 Päiviö sai Espanjan kunniakansalaisuuden ”taistelustaan maan demokratian puolesta”. Viimeiset elinvuotensa hän vietti Sudburyssä sijaitsevassa kanadansuomalaisten Finlandia Village -palvelukodissa.


title: Jules Päiviö

text: Vuonna 2009 valmistui Jules Päiviön kokemuksista Espanjan sisällissodassa kertova dokumenttielokuva "To My Son in Spain: Finnish Canadians in the Spanish Civil War". Elokuvan nimen alkuosa on lainattu Aku Päiviön pojalleen vuonna 1936 kirjoittamasta runosta ”Pojalleni Espanjassa”.


title: Jules Päiviö

text: Jules Päiviön veli Allan Päiviö on psykologian emeritusprofessori Länsi-Ontarion yliopistossa.


title: Oliveniitti

text: Oliveniitti on mineraali, joka kuuluu kuparimineraaleihin. Se on nimensä mukaisesti väriltään oliivinvihreä. Se on monimutkainen kuparin ja arseenin yhdiste. Kemiallinen kaava on Cu(AsO)(OH).


title: Oliveniitti

text: Oliveniittia esiintyy muiden kuparimineraalien yhteydessä. Sitä on löydetty Iso-Britanniasta, Ranskasta, Saksasta, Chilestä ja Namibiasta.


title: Fredrik Lassas

text: Fredrik Jean Joakim Lassas (s. 1. lokakuuta 1996 Porvoo) on suomalainen jalkapalloilija. Hänen pelipaikkansa on keskikentän keskellä. Lassas edusti viimeksi Veikkausliigassa pelaavaa HIFK:ta.. Vuoden 2018 alusta Lassas on ollut ilman seuraa.


title: Fredrik Lassas

text: Lassas on porvoolaisen FC Futuran kasvatti. Hän on pelannut juniorina myös FC Hongan sekä HJK:n joukkueissa. Lassas on ollut vuodesta 2011 vakiokasvo poikamaajoukkueissa. Tähän mennessä Lassas on esiintynyt Suomen paidassa yhteensä 46 kertaa ja hän on toiminut myös poikamaajoukkueiden kapteenina. Hän teki ensiesiintymisensä Veikkausliigassa kauden 2013 päätöskierroksella 26. lokakuuta, tultuaan vaihdosta kentälle Sakari Mattilan tilalle.


title: Fredrik Lassas

text: Lassas hyväksyttiin keväällä 2015 opiskelijaksi Helsingin yliopiston oikeustieteelliseen tiedekuntaan.


title: Huilukuhankeittäjä

text: Huilukuhankeittäjä ("Oriolus brachyrhynchus") on kuhankeittäjien heimoon kuuluva varpuslintu.


title: Huilukuhankeittäjä

text: Huilukuhankeittäjää tavataan Afrikan länsi- ja keskiosissa. Sen kannan kokoa ei tiedetä, mutta lajin ei uskota olevan vaarassa, ja se on luokiteltu elinvoimaiseksi.


title: Munkkikuhankeittäjä

text: Munkkikuhankeittäjä ("Oriolus monacha") on kuhankeittäjien heimoon kuuluva varpuslintu.


title: Munkkikuhankeittäjä

text: Munkkikuhankeittäjää tavataan Eritreassa ja Etiopiassa. Lajia on kuvattu yleiseksi tai runsaslukuiseksi ja sen kannankehitys on vakaa. Se on luokiteltu elinvoimaiseksi.


title: Savannikuhankeittäjä

text: Savannikuhankeittäjä ("Oriolus percivali") on kuhankeittäjien heimoon kuuluva varpuslintu.


title: Savannikuhankeittäjä

text: Savannikuhankeittäjää tavataan Burundissa, Kongon demokraattisessa tasavallassa, Keniassa, Ruandassa, Tansaniassa ja Ugandassa. Lajia on kuvattu laajalla levinneeksi ja melko yleiseksi. Sen kannankehitys on vakaa ja se on luokiteltu elinvoimaiseksi.


title: Chen Duxiu

text: Chen Duxiu (, 8. lokakuuta 1879 – 27. toukokuuta 1942) oli kiinalainen sosialisti, joka perusti Kiinan kommunistisen puolueen Li Dazhaon kanssa vuonna 1921, ja jonka ensimmäisenä pääsihteerinä hän toimi vuosina 1921–1927. Chen oli myös yksi johtohahmoista anti-imperialistisessa Xinhai-vallankumouksessa sekä Toukokuun neljännen päivän liikkeessä.


title: Chen Duxiu

text: Vuonna 1927 Chen erotettiin kommunistisen puolueen pääsihteerin tehtävästä ja vuonna 1929 koko puolueesta, koska häntä syytettiin kommunistisen vallankumouksen epäonnistumisesta kiinalaiskaupungeissa.


title: Chen Duxiu

text: Vuonna 1932 Chen pidätettiin trotskilaisena ja hänet tuomittiin 13 vuodeksi vankilaan. Hänet kuitenkin vapautettiin aiemmin heikon terveydentilan vuoksi. Vapauduttuaan Chen pysytteli poissa julkisuudesta ja kuoli 27. toukokuuta 1942.


title: Higashiyodogawa-ku

text: Higashiyodogawa-ku () on yksi Osakan kaupungin 24:stä suuralueesta. Se sijaitsee kaupungin koillisosassa Yodogawa-joen oikealla puolella (pohjoispuolella). Pohjoisessa ja idässä se rajautuu Osakan prefektuurin Suitan, Settsun ja Moriguchin kaupunkeihin; etelässä sen raja kulkee Yodogawajokea, pohjoisessa Kanzakigawa- ja Aigawa-jokia pitkin. Sen länsirajan muodostaa JR Westin Tōkaidō-päälinja. Suuralueen pinta-ala on 13,25 neliökilometriä ja siellä on 173 434 asukasta (2012).


title: Higashiyodogawa-ku

text: Muinaisaikoina alueella kulki lukuisia pieniä virtoja, jotka jättivät väliinsä ruovikkoisia saaria. Alueen nykyinen pinnanmuodostus on syntynyt joen tuoman maa-aineksen kasautuessa. Higashiyodogawan suuralue muodostettiin alun perin vuonna 1925, sitä muutettiin vuonna 1943 ja nykyisen muotonsa se sai heinäkuussa 1974, kun sen länsiosasta irrotettiin Yodogawa-ku. Väkiluvultaan se on Osakan toiseksi suurin suuralue.


title: Higashiyodogawa-ku

text: Higashiyodogawan nähtävyyksiin lukeutuu vuonna 1914 valmistunut Kunijiman vesilaitoksen rakennus, jonne on perustettu Suidō kinenkan -vesimuseo. Vesilaitoksen kirsikkapuukuja on keväisin suosittu kirsikankukkien katselupiste.


title: Higashiyodogawa-ku

text: Higashiyodogawaa palvelevat Osakan metron Imazatosuji-linja, JR Westin Tōkaidō-päälinja sekä Hankyū-rautateiden Senri-linja ja Kioto-linja. Lisäksi Shin-Ōsakan rautatieasema sijaitsee aivan suuralueen länsirajalla, ja asemalle päättyvä Tōkaidō Shinkansen kulkee sen läpi.


title: Liedon asemanseutu

text: Liedon asemanseutu on Liedon pohjoisosassa sijaitseva taajama, jossa on 1 083 asukasta (31.12.2011). Alue on aiemmin tunnettu nimellä "Tammentaka", mutta rautatieaseman myötä sitä on alettu kutsua "Asemankulmaksi" tai "Asemanseuduksi". Alueen postinumero on 21360.


title: Liedon asemanseutu

text: Liedon asemanseudulla sijaitsevat Nautelankoski (samassa yhteydessä toimii Lauri Nautelan museo), eläintarha Zoolandia ja Mannin navetta.


title: Liedon asemanseutu

text: Taajaman läpi kulkevat Seututie 222 ja Yhdystie 2224. Kylän läheltä kulkee Valtatie 9 moottoritienä Turun ja leveäkaistatienä Auran suuntaan. Föli-bussit (linjat 402 ja 403) kulkevat Vanhaa Tampereentietä Turun ja Auran suuntiin. Kylän läpi menee myös Turku–Toijala-rata, mutta Liedon rautatieasema sen varressa on lakkautettu.


title: Liedon asemanseutu

text: Seututien 222 (Vanha Tampereentie) vieressä kulkee koko matkaltaan Liedon asemanseudulta Turun keskustaan kevyen liikenteen väylä.


title: Liedon asemanseutu

text: Välimatkoja:


title: Liedon asemanseutu

text: Liedon asemanseutu on yksi Suomen suurimmista taajamista, jossa ei ole taajaman liikennemerkkejä.


title: Liedon asemanseutu

text: Liedon asemanseudulla toimivat Pahkamäen koulu, päiväkoti, seurakunnan päiväkerho ja terveysasema.


title: Liedon asemanseutu

text: Liedon asemanseudulla palveluita tarjoavat myös Seo-huoltoasema ja lounaspaikka (Tammitupa).


title: Liedon asemanseutu

text: Alueelta löytyy pururata ja hiihtomaja, jossa kokoontuu Liedon Eränkävijöiden Aseman partiolippukunta.


title: Liedon asemanseutu

text: Liedon asemanseudulla sijaitsee paikallislehti Turun Tienoon konttori.


title: Neosaurus

text: Neosaurus (nimen merkitys: "”uusi lisko”") on sukupuuttoon kuollut Sphenacodontiaan kuuluva synapsidisuku. Se luokitellaan Sphenacodontidae-heimoon. Sukuun luetaan yksi laji, "Neosaurus cynodus".